ai4bharat/Pralekha huggingface dataset:
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
‘ਦ ਡੌਗਜ਼ ਡਿਡ’ਨਟ ਸਲੀਪ ਲਾਸਟ ਨਾਈਟ’, ਚਾਰ ਵੱਖੋ-ਵੱਖਰੀਆਂ ਜਾਨਾਂ ਦੀ ਕਹਾਣੀ ਦੱਸਦੀ ਹੈ ਜੋ ਇੱਕ ਦੂਸਰੇ ਨਾਲ ਰਲ ਜਾਂਦੀਆਂ ਹਨ: ਡਾਇਰੈਕਟਰ ਰਾਮੀਨ ਰਸੌਲੀ
“ਦ ਡੌਗਜ਼ ਡਿਡ’ਨਟ ਸਲੀਪ ਲਾਸਟ ਨਾਈਟ, ਚਾਰ ਵੱਖੋ-ਵੱਖਰੀਆਂ ਜ਼ਿੰਦਗੀਆਂ ਦੀ ਕਹਾਣੀ ਦੱਸਦੀ ਹੈ, ਭਿੰਨ-ਭਿੰਨ ਭਾਵਨਾਵਾਂ ਦੁਆਰਾ ਪ੍ਰੇਰਿਤ, ਹਰੇਕ ਵਿਅਕਤੀ, ਜੋ ਜਿਨ੍ਹਾਂ ਸੰਘਰਸ਼ਾਂ ਦਾ ਸਾਹਮਣਾ ਕਰ ਰਿਹਾ ਹੈ, ਉਹ ਭਾਵੇਂ ਵੱਖ-ਵੱਖ ਹਨ, ਪਰ ਇੱਕ ਦੂਸਰੇ ਨਾਲ ਜੁੜੇ ਹੋਏ ਹਨ। ਸਾਡੇ ਆਸ-ਪਾਸ ਬਹੁਤ ਸਾਰੀਆਂ ਕਹਾਣੀਆਂ ਹਨ, ਚੰਗੀਆਂ ਅਤੇ ਮਾੜੀਆਂ ਦੋਵੇਂ। ਮੈਨੂੰ ਚਾਰ ਕਹਾਣੀਆਂ ਮਿਲੀਆਂ, ਅਤੇ ਉਨ੍ਹਾਂ ਨੂੰ ਇਸ ਫਿਲਮ ਲਈ ਇਕੱਠਾ ਕੀਤਾ।” ਡਾਇਰੈਕਟਰ ਰਾਮੀਨ ਰਸੌਲੀ ਆਪਣੀ ਇੱਫੀ 51 ਫਿਲਮ ਬਾਰੇ ਬੋਲ ਰਹੇ ਸਨ, ਜਿਸ ਬਾਰੇ ਉਨ੍ਹਾਂ ਦਾ ਕਹਿਣਾ ਹੈ ਕਿ ਇਹ ਅਫ਼ਗ਼ਾਨਿਸਤਾਨ ਦੀਆਂ ਸੱਚੀਆਂ ਕਹਾਣੀਆਂ 'ਤੇ ਅਧਾਰਿਤ ਹੈ। ਰਸੌਲੀ ਅੱਜ 23 ਜਨਵਰੀ, 2021 ਨੂੰ ਪੱਣਜੀ, ਗੋਆ ਵਿੱਚ 51ਵੇਂ ਇੰਟਰਨੈਸ਼ਨਲ ਫਿਲਮ ਫੈਸਟੀਵਲ ਆਵ੍ ਇੰਡੀਆ  ਵਿੱਚ ਇੱਕ ਪ੍ਰੈੱਸ ਕਾਨਫਰੰਸ ਨੂੰ ਸੰਬੋਧਨ ਕਰ ਰਹੇ ਸਨ। ਫਿਲਮ ਦਾ ਕੱਲ੍ਹ ਇੱਫੀ 51 ਵਿੱਚ ਅੰਤਰਰਾਸ਼ਟਰੀ ਪ੍ਰਤੀਯੋਗਤਾ ਸ਼੍ਰੇਣੀ ਵਿੱਚ ਵਿਸ਼ਵ ਪ੍ਰੀਮੀਅਰ ਸੀ।
91 ਮਿੰਟ ਦੀ ਇਹ ਫੀਚਰ ਫਿਲਮ ਅਫ਼ਗ਼ਾਨਿਸਤਾਨ ਦੇ ਇੱਕ ਦੂਰ-ਦੁਰਾਡੇ ਖੇਤਰ ਵਿੱਚ ਸੈੱਟ ਕੀਤੀ ਗਈ ਹੈ। ਇਹ ਦਰਸਾਇਆ ਗਿਆ ਹੈ ਕਿ ਕਿਵੇਂ ਇੱਕ ਸਕੂਲ ਵਿੱਚ ਇੱਕ ਜਵਾਨ ਚਰਵਾਹਾ ਲੜਕੀ, ਪੰਛੀ ਫੜਨ ਵਾਲੇ ਇੱਕ ਲੜਕੇ ਅਤੇ ਇੱਕ ਸੋਗ ਕਰਨ ਵਾਲੇ ਅਧਿਆਪਕ ਦੀਆਂ ਜ਼ਿੰਦਗੀਆਂ ਇੱਕ ਦੂਸਰੇ ਨਾਲ ਜੁੜੀਆਂ ਹੋਈਆਂ ਹਨ ਜਦੋਂ ਉਨ੍ਹਾਂ ਦੇ ਸਕੂਲ ਨੂੰ ਸਾੜ ਦਿੱਤਾ ਗਿਆ। ਫਿਲਮ ਵਿੱਚ ਇੱਕ ਮੋੜ ਆਉਂਦਾ ਹੈ ਜਦੋਂ ਜਵਾਨ ਚਰਵਾਹਾ ਲੜਕੀ ਇੱਕ ਮਹਿਲਾ ਅਮਰੀਕਨ ਸੈਨਿਕ ਨੂੰ ਬਚਾਉਂਦੀ ਹੈ ਅਤੇ ਆਪਣੇ ਪਿੰਡ ਲੈ ਜਾਂਦੀ ਹੈ। ਫਿਲਮ ਦੀ ਸ਼ੂਟਿੰਗ ਇਰਾਨ ਅਤੇ ਅਫ਼ਗ਼ਾਨਿਸਤਾਨ ਵਿੱਚ ਕੀਤੀ ਗਈ ਸੀ ਅਤੇ ਦਾਰੀ  ਅਤੇ ਅੰਗਰੇਜ਼ੀ ਭਾਸ਼ਾਵਾਂ ਵਿੱਚ ਬਣਾਈ ਗਈ ਹੈ।
“ਇਰਾਨੀ ਅਤੇ ਅਫ਼ਗ਼ਾਨ ਅਦਾਕਾਰਾਂ ਦੀ ਇੱਕ ਕਾਸਟ ਨੇ ਇਸ ਪ੍ਰੋਜੈਕਟ ਵਿੱਚ ਸਹਿਯੋਗ ਕੀਤਾ ਹੈ। ਇਹ ਇਰਾਨ ਅਤੇ ਅਫ਼ਗ਼ਾਨਿਸਤਾਨ ਦਰਮਿਆਨ ਇੱਕ ਸੰਯੁਕਤ ਪ੍ਰੋਡਕਸ਼ਨ ਹੈ, ਪਰ ਬਹੁਤੇ ਅਭਿਨੇਤਾ ਅਫ਼ਗ਼ਾਨ ਹਨ।” ਉਸਨੇ ਅੱਗੇ ਕਿਹਾ: "ਫਿਲਮ ਦੇ ਇੱਕ ਹਿੱਸੇ ਦੀ ਸ਼ੂਟਿੰਗ ਇਰਾਨ ਵਿੱਚ ਕੀਤੀ ਗਈ ਹੈ ਕਿਉਂਕਿ ਅਫ਼ਗ਼ਾਨਿਸਤਾਨ ਵਿੱਚ ਕੁਝ ਸਥਿਤੀਆਂ ਸ਼ੂਟਿੰਗ ਲਈ ਅਨੁਕੂਲ ਨਹੀਂ ਸਨ।"
ਜਦੋਂ ਉਨ੍ਹਾਂ ਨੂੰ ਭਾਰਤੀ ਅਤੇ ਵਿਸ਼ਵ ਸਿਨੇਮਾ ਪ੍ਰਤੀ ਆਪਣੇ ਪਿਆਰ ਬਾਰੇ ਪੁੱਛਿਆ ਗਿਆ ਤਾਂ ਰਾਮਿਨ ਨੇ ਯਾਦ ਕੀਤਾ ਕਿ ਅਫ਼ਗਾਨ ਦੇ ਹਰ ਦੂਸਰੇ ਵਿਅਕਤੀ ਦੀ ਤਰ੍ਹਾਂ ਉਹ ਵੀ ਭਾਰਤੀ ਫਿਲਮਾਂ ਦੇਖਦਿਆਂ ਅਤੇ ਬਾਲੀਵੁੱਡ ਦੇ ਗਾਣੇ ਸੁਣਦਿਆਂ ਵੱਡਾ ਹੋਇਆ ਹੈ। “ਅਸਲ ਵਿੱਚ, ਤੁਸੀਂ ਮੇਰੀ ਫਿਲਮ ਵਿੱਚ ਇਰਾਨੀ ਸੱਭਿਆਚਾਰ ਅਤੇ ਭਾਰਤੀ ਪ੍ਰਸੰਗ ਦੀ ਝਲਕ ਦੇਖ ਸਕਦੇ ਹੋ। ਇੱਕ ਉਦਾਹਰਣ ਦਾ ਹਵਾਲਾ ਦਿੰਦੇ ਹੋਏ, ਉਸ ਨੇ ਅੱਗੇ ਕਿਹਾ: "ਫਿਲਮ ਵਿੱਚ, ਜਦੋਂ ਪੰਛੀ ਫੜਨ ਵਾਲਾ ਲੜਕਾ ਪੰਛੀਆਂ ਦੇ ਨਾਲ ਇੱਕ ਟੈਂਕੀ ਵਿੱਚ ਪਨਾਹ ਲੈਂਦਾ ਹੈ, ਤਾਂ ਉਸਦੇ ਸੰਗੀਤ ਦੇ ਸੰਗ੍ਰਹਿ ਵਿੱਚ, ਜਿਸ ਨੂੰ ਉਹ ਸੁਣਦਾ ਹੈ, ਬਾਲੀਵੁੱਡ ਦੇ ਗਾਣੇ ਵੀ ਸ਼ਾਮਲ ਹਨ।"
ਉਨ੍ਹਾਂ ਅੱਗੇ ਕਿਹਾ, “ਭਾਰਤ ਅਤੇ ਅਫ਼ਗ਼ਾਨਿਸਤਾਨ ਵਿਚਕਾਰ ਆਪਸ ਵਿੱਚ ਨੇੜਲਾ ਰਿਸ਼ਤਾ ਹੈ ਅਤੇ ਅਫ਼ਗ਼ਾਨਿਸਤਾਨ ਵਿੱਚ ਭਾਰਤੀ ਸੱਭਿਆਚਾਰ ਦਾ ਪ੍ਰਭਾਵ ਵੱਧ ਰਿਹਾ ਹੈ।”
ਮਹਾਮਾਰੀ ਦੇ ਦਰਮਿਆਨ ਫੈਸਟੀਵਲ ਦੇ ਆਯੋਜਨ ਲਈ ਇੱਫੀ ਨੂੰ ਵਧਾਈ ਦਿੰਦਿਆਂ ਡਾਇਰੈਕਟਰ, ਜਿਸ ਨੇ ਇੱਫੀ ਵਿਖੇ ਪਹਿਲੀ ਵਾਰ ਆਪਣੀ ਫਿਲਮ ਵੱਡੇ ਪਰਦੇ ਤੇ ਦੇਖੀ, ਦਿਲੋਂ ਕਿਹਾ: “ਇੱਥੇ ਆ ਕੇ ਖੁਸ਼ ਹਾਂ; ਇਹ ਮੇਰੀ ਫਿਲਮ ਲਈ ਇੱਕ ਵਧੀਆ ਮੌਕਾ ਹੈ ਕਿ ਇਹ ਦੁਨੀਆ ਦੇ ਸਭ ਤੋਂ ਵੱਡੇ ਫੈਸਟੀਵਲਾਂ ਵਿੱਚੋਂ ਇੱਕ ਵਿੱਚ ਪ੍ਰਦਰਸ਼ਿਤ ਕੀਤੀ ਜਾ ਰਹੀ ਹੈ। ਮੈਂ ਭਾਰਤ ਨੂੰ ਪਿਆਰ ਕਰਦਾ ਹਾਂ ਅਤੇ ਮੈਂ ਪਹਿਲੀ ਵਾਰ ਇੱਥੇ ਆਇਆ ਹਾਂ। ਮੈਨੂੰ ਸੱਚਮੁੱਚ ਇੱਥੇ ਰਹਿਣ ਦਾ ਅਨੰਦ ਆਇਆ।”
ਡਾਇਰੈਕਟਰ ਰਾਮਿਨ ਰਸੌਲੀ ਨੇ ਆਪਣੇ ਫਿਲਮੀ ਕਰੀਅਰ ਦੀ ਸ਼ੁਰੂਆਤ ਇਰਾਨ ਵਿੱਚ ਕੀਤੀ ਸੀ ਅਤੇ ਹੁਣ ਉਹ ਨੀਦਰਲੈਂਡਜ਼ ਵਿੱਚ ਰਹਿੰਦਾ ਹੈ। ਸਿਨੇਮਾ ਵਿੱਚ ਉਨ੍ਹਾਂ ਦੀ ਦਿਲਚਸਪੀ ਨੇ ਉਨ੍ਹਾਂ ਨੂੰ ਚੌਦ੍ਹਾਂ ਸਾਲ ਦੀ ਉਮਰ ਵਿੱਚ ਲਿਖਣ ਲਿਗਾ ਦਿੱਤਾ, ਅਤੇ ਸੋਲ੍ਹਾਂ ਸਾਲ ਦੀ ਉਮਰ ਵਿੱਚ, ਉਨ੍ਹਾਂ ਨੇ ਆਪਣੀ ਪਹਿਲੀ 8 ਮਿਲੀਮੀਟਰ ਫਿਲਮ ਬਣਾਈ। ਉਨ੍ਹਾਂ ਨੇ 10 ਛੋਟੀਆਂ ਫਿਲਮਾਂ ਅਤੇ ਦੋ ਫੀਚਰ ਫਿਲਮਾਂ ਬਣਾਈਆਂ ਹਨ। ਉਨ੍ਹਾਂ ਦੀ ਪਹਿਲੀ ਫੀਚਰ ਫਿਲਮ, ਲੀਨਾ, 2017 ਵਿੱਚ ਫੈਸਟੀਵਲ ਸਰਕਟ ਵਿੱਚ ਦਾਖਲ ਹੋਈ। ‘ਦ ਡੌਗਜ਼ ਡਿਡ’ਨਟ ਸਲੀਪ ਲਾਸਟ ਨਾਈਟ’, ਉਨ੍ਹਾਂ ਦੀ ਦੂਸਰੀ ਫੀਚਰ ਫਿਲਮ ਹੈ।
https://youtu.be/j71hJY-fmzs
ਰੱਖਿਆ ਮੰਤਰਾਲਾ
ਚੀਫ ਆਫ਼ ਆਰਮੀ ਸਟਾਫ ਸੰਯੁਕਤ ਅਰਬ ਅਮੀਰਾਤ ਅਤੇ ਸਊਦੀ ਅਰਬ ਦੇ ਦੌਰੇ 'ਤੇ ਰਵਾਨਾ
ਚੀਫ ਆਫ਼ ਆਰਮੀ ਸਟਾਫ  ਜਨਰਲ ਐਮ ਐਮ ਨਰਵਣੇ, ਸੰਯੁਕਤ ਅਰਬ ਅਮੀਰਾਤ  ਅਤੇ ਸਊਦੀ ਅਰਬ ਦੇ 09 ਤੋਂ 14 ਦਸੰਬਰ 2020 ਤਕ ਦੇ ਦੌਰੇ 'ਤੇ ਰਵਾਨਾ ਹੋ ਗਏ ਹਨ। ਆਪਣੇ ਦੌਰੇ ਦੌਰਾਨ, ਉਹ ਇਨ੍ਹਾਂ ਦੇਸ਼ਾਂ ਦੇ ਆਪਣੇ ਹਮਰੁਤਬਾ ਅਤੇ ਸੀਨੀਅਰ ਮਿਲਿਟਰੀ ਲੀਡਰਸ਼ਿਪ ਨਾਲ ਮੁਲਾਕਾਤ ਕਰਨਗੇ। ਇਹ ਦੌਰਾ ਇਸ ਲਿਹਾਜ਼ ਨਾਲ ਇਤਿਹਾਸਕ ਹੈ, ਕਿਉਂਜੋ ਇਹ ਪਹਿਲੀ ਵਾਰ ਹੋਵੇਗਾ, ਜਦੋਂ ਇੱਕ ਭਾਰਤੀ ਆਰਮੀ ਚੀਫ਼ ਸੰਯੁਕਤ ਅਰਬ ਅਮੀਰਾਤ ਅਤੇ ਸਊਦੀ ਅਰਬ ਦਾ ਦੌਰਾ ਕਰ ਰਹੇ ਹਨ।
ਆਰਮੀ ਚੀਫ 09 ਤੋਂ 10 ਦਸੰਬਰ 2020 ਤੱਕ ਯੂਏਈ ਦਾ ਦੌਰਾ ਕਰਨਗੇ। ਉਨ੍ਹਾਂ ਦਾ ਉੱਥੋਂ ਦੇ ਸੀਨੀਅਰ ਸੈਨਿਕ ਅਧਿਕਾਰੀਆਂ ਨਾਲ ਮੁਲਾਕਾਤ ਕਰਨ ਦਾ ਪ੍ਰੋਗਰਾਮ ਹੈ, ਜਿੱਥੇ ਉਹ ਭਾਰਤ-ਯੂਏਈ ਰੱਖਿਆ ਸੰਬੰਧਾਂ ਨੂੰ ਵਧਾਉਣ ਦੇ ਤਰੀਕਿਆਂ ਬਾਰੇ ਵਿਚਾਰ ਚਰਚਾ ਕਰਨਗੇ। ।
ਉਸਤੋਂ ਬਾਅਦ ਆਰਮੀ ਚੀਫ 13 ਤੋਂ 14 ਦਸੰਬਰ 2020 ਤੱਕ ਆਪਣੇ ਦੌਰੇ ਦੇ ਦੂਜੇ ਪੜਾਅ ਲਈ ਸਊਦੀ ਅਰਬ ਦੀ ਯਾਤਰਾ ਕਰਨਗੇ। ਉਹ ਸਊਦੀ ਅਰਬ ਅਤੇ ਭਾਰਤ ਵਿਚਾਲੇ ਸੁਰੱਖਿਆ ਸਥਾਪਨਾ ਅਤੇ ਰੱਖਿਆ ਨਾਲ ਜੁੜੇ ਵੱਖ ਵੱਖ ਮੁੱਦਿਆਂ ਤੇ ਸੀਨੀਅਰ ਅਧਿਕਾਰੀਆਂ ਨਾਲ ਕਈ ਮੀਟਿੰਗਾਂ ਰਾਹੀਂ ਵਿਚਾਰਾਂ ਦਾ ਆਦਾਨ ਪ੍ਰਦਾਨ ਕਰਕੇ ਸ਼ਾਨਦਾਰ ਰੱਖਿਆ ਸਹਿਯੋਗ ਨੂੰ ਅੱਗੇ ਵਧਾਉਣਗੇ। ਆਰਮੀ ਚੀਫ ਰਾਇਲ ਸਾਊਦੀ ਲੈਂਡ ਫੋਰਸ ਦੇ ਹੈਡ ਕੁਆਰਟਰ, ਸੰਯੁਕਤ ਫੋਰਸ ਦੇ ਕਮਾਂਡ ਹੈਡਕੁਆਟਰਾਂ ਅਤੇ ਕਿੰਗ ਅਬਦੁੱਲ ਅਜ਼ੀਜ਼ ਮਿਲਟਰੀ ਅਕੈਡਮੀ ਦਾ ਦੌਰਾ ਕਰਨਗੇ। ਸੀਓਏਐਸ ਰਾਸ਼ਟਰੀ ਰੱਖਿਆ ਯੂਨੀਵਰਸਿਟੀ ਦਾ ਦੌਰਾ ਵੀ ਕਰਨਗੇ ਅਤੇ ਸੰਸਥਾ ਵਿਖੇ ਵਿਦਿਆਰਥੀਆਂ ਅਤੇ ਫੈਕਲਟੀ ਨੂੰ ਸੰਬੋਧਨ ਕਰੇਂਗੇ।
----------------------------------------
ਏ ਏ/ਬੀ ਐਸ ਸੀ
(Visitor Counter : 161
ਕੋਲਾ ਮੰਤਰਾਲਾ
ਕੋਇਲਾ ਮੰਤਰਾਲੇ ਤਹਿਤ ਕੰਪਨੀ ਐੱਨ ਐੱਲ ਸੀ ਆਈ ਐੱਲ ਦੁਆਰਾ 75ਵੇਂ ਆਜ਼ਾਦੀ ਦਿਵਸ ਜਸ਼ਨ ਮਨਾਏ ਗਏ
"ਕੋਇਲਾ ਮੰਤਰਾਲਾ ਤਹਿਤ ਇੱਕ ਨਵਰਤਨ ਕੰਪਨੀ ਐੱਨ ਐੱਲ ਸੀ ਇੰਡੀਆ ਲਿਮਟਿਡ ਪਿਛਲੇ 60 ਸਾਲਾਂ ਤੋਂ ਵੱਧ ਨਿਰਵਿਘਨ ਪਾਵਰ ਜਨਰੇਟ ਅਤੇ ਸਪਲਾਈ ਕਰਕੇ ਸਮਾਜ ਦੀ ਇੱਕ ਮਹੱਤਵਪੂਰਨ ਲੋੜ ਨੂੰ ਪੂਰਾ ਕਰਕੇ ਦੇਸ਼ ਦੀ ਪ੍ਰਗਤੀ ਵਿੱਚ ਹਿੱਸੇਦਾਰੀ ਨਿਭਾ ਰਹੀ ਹੈ"। ਇਹ ਸ਼ਬਦ ਸ਼੍ਰੀ ਰਾਕੇਸ਼ ਕੁਮਾਰ , ਚੇਅਰਮੈਨ ਕਮ ਮੈਨੇਜਿੰਗ ਡਾਇਰੈਕਟਰ  , ਐੱਨ ਐੱਲ ਸੀ ਆਈ ਐੱਲ ਨੇ ਬੀਤੇ ਦਿਨ ਤਾਮਿਲਨਾਡੂ ਵਿੱਚ ਨਵੇਲੀ ਵਿਖੇ 75ਵੇਂ ਆਜ਼ਾਦੀ ਦਿਵਸ ਜਸ਼ਨਾਂ ਨੂੰ ਸੰਬੋਧਨ ਕਰਦਿਆਂ ਕਹੇ ਹਨ । ਇਹ ਜਸ਼ਨ ਕੰਪਨੀ ਦੇ ਕਾਰਪੋਰੇਟ ਦਫ਼ਤਰ ਦੇ ਵਿਹੜੇ ਵਿੱਚ ਰਾਸ਼ਟਰੀ ਝੰਡਾ ਲਹਿਰਾਉਣ ਨਾਲ ਸ਼ੁਰੂ ਹੋਏ ਸਨ ।
ਇਸ ਸ਼ਾਨਦਾਰ ਸਮਾਗਮ ਦੀ ਸ਼ੁਰੂਆਤ ਸ਼੍ਰੀ ਆਰ ਵਿਕਰਾਮਨ , ਡਾਇਰੈਕਟਰ / ਐੱਚ ਆਰ , ਐੱਨ ਐੱਲ ਸੀ ਆਈ ਐੱਲ ਦੇ ਸਵਾਗਤੀ ਸੰਬੋਧਨ ਨਾਲ ਹੋਈ , ਜਿਸ ਵਿੱਚ ਉਹਨਾਂ ਨੇ ਸੁਤੰਤਰਤਾ ਸੈਨਾਨੀਆਂ ਦੀਆਂ ਕੁਰਬਾਨੀਆਂ ਦੀ ਯਾਦ ਤਾਜ਼ਾ ਕੀਤੀ ।
ਇਸ ਮੌਕੇ ਐੱਨ ਐੱਲ ਸੀ ਆਈ ਐੱਲ ਦੇ ਸਭ ਤੋਂ ਸੀਨੀਅਰ ਕਾਮੇ ਸ਼੍ਰੀ ਕੇ ਮੁਰੁਗੇਵਲ , ਟੈਕਨੀਸ਼ੀਅਨ ਗਰੇਡ—1ਏ , ਸੈਂਟਰਲ ਇਲੈਕਟ੍ਰੀਕਲ ਰਿਪੇਅਰ ਸ਼ਾਪ ਨੇ ਆਪਣੀ ਪਤਨੀ ਸ਼੍ਰੀਮਤੀ ਐੱਮ ਪਰਾਸਕਥੀ ਨਾਲ ਸੀ ਐੱਮ ਡੀ ਸ਼੍ਰੀ ਆਰ ਵਿਕਰਾਮਨ , ਡਾਇਰੈਕਟਰ  , ਸ਼੍ਰੀ ਜੈ ਕੁਮਾਰ ਸਿਰੀਨਿਵਾਸਨ , ਡਾਇਰੈਕਟਰ , ਵਿੱਤ , ਸ਼੍ਰੀ ਐੱਲ ਚੰਦਰਾ ਸੇਕਰ , ਸੀ ਵੀ ਓ , ਐੱਨ ਐੱਲ ਸੀ ਆਈ ਐੱਲ ਅਤੇ ਸ਼੍ਰੀ ਦਿਗਵਿਜੇ ਕੁਮਾਰ ਸਿੰਘ , ਡੀ ਆਈ ਜੀ / ਸੀ ਆਈ ਐੱਸ ਐੱਫ ਦੇ ਨਾਲ ਸਮਾਗਮ ਵਿੱਚ ਸਿ਼ਰਕਤ ਕੀਤੀ ।
ਇਸ ਮੌਕੇ ਤੇ ਉਚਿਤ ਕੋਵਿਡ 19 ਵਿਹਾਰ ਦੀ ਪਾਲਣਾ ਕਰਦਿਆਂ ਐੱਨ ਐੱਲ ਸੀ ਲੜਕੀਆਂ ਦੇ ਹਾਈ ਸੈਕੰਡਰੀ ਸਕੂਲ , ਨਵੇਲੀ ਅਤੇ ਸੇਂਟ ਜੋਸੇਫ ਆਫ ਕਲੂਨੀ ਪਬਲਿਕ ਸਕੂਲ , ਜਵਾਹਰ ਹਾਈ ਸੈਕੰਡਰੀ ਸਕੂਲ ਕੇਂਦਰੀ ਵਿਦਿਆਲਿਯਾ ਦੇ ਵਿਦਿਆਰਥੀਆਂ ਦੁਆਰਾ ਪਹਿਲਾਂ ਤੋਂ ਰਿਕਾਰਡ ਕੀਤੇ ਸੱਭਿਆਚਾਰਕ ਪੋ੍ਗਰਾਮਾਂ ਨੂੰ ਟੈਲੀਕਾਸਟ ਕੀਤਾ ਗਿਆ ।
ਇਹਨਾਂ ਜਸ਼ਨਾਂ ਵਿੱਚ ਸੀਨੀਅਰ ਅਧਿਕਾਰੀ , ਇੰਜੀਨਿਅਰਸ ਅਤੇ ਅਧਿਕਾਰੀਆਂ ਦੀਆਂ ਪ੍ਰਤੀਨਿੱਧਤਾ ਕਰਨ ਵਾਲੀਆਂ ਐਸੋਸੀਏਸ਼ਨਾਂ , ਮਾਨਤਾ ਪ੍ਰਾਪਤ ਵਪਾਰ ਯੁਨੀਅਨ ਦੇ ਪ੍ਰਤੀਨਿੱਧਾਂ , ਮੁਲਾਜ਼ਮਾਂ , ਭਲਾਈ ਐਸੋਸੀਏਸ਼ਨਾਂ ਅਤੇ ਡਬਲਯੁ ਆਈ ਪੀ ਐੱਸ ਨੇ ਵੀ ਸਿ਼ਰਕਤ ਕੀਤੀ । ਇਹ ਸਮਾਗਮ ਕੋਵਿਡ 19 ਪੋ੍ਟੋਕੋਲ ਦੀ ਪਾਲਣਾ ਕਰਦਿਆਂ ਆਯੋਜਿਤ ਕੀਤਾ ਗਿਆ ਸੀ ।
ਐੱਨ ਐੱਲ ਸੀ ਆਈ ਐੱਲ , ਇੱਕ ਕੇਂਦਰੀ ਜਨਤਕ ਖੇਤਰ ਉੱਦਮ ਵਜੋਂ ਪਿਛਲੇ 6 ਦਹਾਕਿਆਂ ਤੋਂ ਵੱਧ ਰਾਸ਼ਟਰ ਦੀ ਉੱਨਤੀ ਵਿੱਚ ਸਾਂਝ ਪਾ ਰਿਹਾ ਹੈ । ਕੋਵਿਡ 19 ਮਹਾਮਾਰੀ ਦੇ ਮੌਜੂਦਾ ਸਮੇਂ ਵਿੱਚ ਪਾਵਰ ਜਨਰੇਸ਼ਨ ਇੱਕ ਜ਼ਰੂਰੀ ਸੇਵਾ ਹੋਣ ਕਰਕੇ ਐੱਨ ਐੱਲ ਸੀ ਆਈ ਐੱਲ ਨੇ ਰਾਸ਼ਟਰ ਨੂੰ ਵੱਡੇ ਕਦਮ ਪੁੱਟਦਿਆਂ ਹੋਰ ਤਰੱਕੀ ਕਰਨ ਲਈ ਪ੍ਰਗਤੀ ਲਈ ਸਹਿਯੋਗ ਦਿੰਦਿਆਂ ਲਗਾਤਾਰ ਨਿਰਵਿਘਨ ਪਾਵਰ ਜਨਰੇਟ ਕਰਕੇ ਹਿੱਸਾ ਪਾਇਆ ਹੈ ।
ਰੱਖਿਆ ਮੰਤਰਾਲਾ
ਰਕਸ਼ਾ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੇ ਡੀ ਆਰ ਡੀ ਓ ਭਵਨ ਵਿੱਚ ਏ—ਸੈਟ ਮਿਜ਼ਾਇਲ ਮਾਡਲ ਤੋਂ ਪਰਦਾ ਹਟਾਉਣ ਦੀ ਰਸਮ ਅਦਾ ਕੀਤੀ
ਡੀ ਆਰ ਡੀ ਓ ਭਵਨ ਦੇ ਵਿਹੜੇ ਵਿੱਚ ਸਥਾਪਿਤ ਕੀਤੇ ਇੱਕ ਐਂਟੀ ਸੈਟੇਲਾਈਟ  ਮਿਜ਼ਾਇਲ ਤੋਂ ਪਰਦਾ ਹਟਾਉਣ ਦੀ ਰਸਮ ਅੱਜ ਰਕਸ਼ਾ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੇ ਸੜਕ ਟਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰੀ ਸ਼੍ਰੀ ਨਿਤਿਨ ਗਡਕਰੀ ਅਤੇ ਡੀ ਡੀ ਆਰ ਐਂਡ ਡੀ ਦੇ ਸਕੱਤਰ ਅਤੇ ਡੀ ਆਰ ਡੀ ਓ ਦੇ ਚੇਅਰਮੈਨ ਡਾਕਟਰ ਸਤੀਸ਼ ਰੈੱਡੀ ਦੀ ਮਾਣਯੋਗ ਹਾਜ਼ਰੀ ਵਿੱਚ ਅਦਾ ਕੀਤੀ । "ਮਿਸ਼ਨ ਸ਼ਕਤੀ" ਦੇਸ਼ ਦਾ ਪਹਿਲਾ ਐਂਟੀ ਸੈਟੇਲਾਈਟ  ਮਿਜ਼ਾਇਲ ਹੈ , ਜਿਸ ਦਾ ਉਡੀਸ਼ਾ ਦੇ ਡਾਕਟਰ ਏ ਪੀ ਜੇ ਅਬਦੁੱਲ ਕਲਾਮ ਟਾਪੂ ਵਿੱਚ 27 ਮਾਰਚ 2019 ਨੂੰ ਸਫ਼ਲਤਾਪੂਰਵਕ ਟੈਸਟ ਕੀਤਾ ਗਿਆ ਸੀ । ਇਸ ਟੈਸਟ ਦੌਰਾਨ ਇੱਕ ਤੇਜ਼ੀ ਨਾਲ ਚੱਲਣ ਵਾਲੇ ਭਾਰਤੀ ਆਰਬਟਿੰਗ ਟਾਰਗੇਟ ਸੈਟੇਲਾਈਟ ਨੂੰ ਲੋਅ ਅਰਥ ਅੋਰਬਿਟ  ਨੂੰ ਬਹੁਤ ਹੀ ਕੇਂਦਰਿਤ ਸ਼ੁੱਧਤਾ ਨਾਲ ਨਿਊਟਰੀਲਾਈਜ਼ਡ ਕੀਤਾ ਗਿਆ ਸੀ । ਇਹ ਇੱਕ ਬਹੁਤ ਹੀ ਗੁੰਝਲਦਾਰ ਮਿਸ਼ਨ ਸੀ , ਜਿਸ ਨੂੰ ਕਮਾਲ ਦੀ ਸ਼ੁੱਧਤਾ ਨਾਲ ਕੀਤਾ ਗਿਆ ਸੀ ।
ਮਿਸ਼ਨ ਸ਼ਕਤੀ ਨੂੰ ਸਫਲਤਾ ਨਾਲ ਕਰਨ ਤੋਂ ਬਾਅਦ ਭਾਰਤ ਵਿਸ਼ਵ ਵਿੱਚ ਚੌਥਾ ਦੇਸ਼ ਬਣ ਗਿਆ ਸੀ , ਜਿਸ ਕੋਲ ਬਾਹਰੀ ਪੁਲਾੜ ਵਿੱਚ ਆਪਣੇ ਐਸੇਟਸ ਦੀ ਰੱਖਿਆ ਲਈ ਸਮਰੱਥਾ ਸੀ ।
ਇਸ ਮੌਕੇ ਰਕਸ਼ਾ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੇ ਵਿਗਿਆਨੀਆਂ ਦੀ ਟੀਮ ਵੱਲੋਂ ਨਵੀਨਤਮ ਪ੍ਰਾਪਤੀਆਂ ਕਰਨ ਲਈ ਪ੍ਰਸ਼ੰਸਾ ਕੀਤੀ ।
ਸਕੱਤਰ ਡੀ ਡੀ ਆਰ ਐਂਡ ਡੀ ਅਤੇ ਚੇਅਰਮੈਨ ਡੀ ਆਰ ਡੀ ਓ ਡਾਕਟਰ ਜੀ ਸਤੀਸ਼ ਰੈੱਡੀ ਨੇ ਕਿਹਾ ਕਿ ਇਹ ਸੈਟ ਮਾਡਲ ਦੀ ਸਥਾਪਨਾ ਭਵਿੰਖ ਵਿੱਚ ਅਜਿਹੀਆਂ ਹੋਰ ਚੁਣੌਤੀਆਂ ਨਾਲ ਜੂਝਣ ਲਈ ਡੀ ਆਰ ਡੀ ਓ ਭਾਈਚਾਰੇ ਨੂੰ ਉਤਸ਼ਾਹਿਤ ਕਰੇਗਾ ।
ਪਹਿਲਾਂ ਸ਼੍ਰੀ ਰਾਜਨਾਥ ਸਿੰਘ ਅਤੇ ਸ਼੍ਰੀ ਨਿਤਿਨ ਗਡਕਰੀ ਨੇ ਮੁਸਾਫਿਰ ਬੱਸਾਂ ਲਈ ਫਾਇਰ ਡਿਟੈਕਸ਼ਨ ਅਤੇ ਸੁਪਰੈਸ਼ਨ ਸਿਸਟਮ ਦੀ ਪ੍ਰਦਰਸ਼ਨੀ ਦੇਖੀ I ਇਹ ਪ੍ਰਦਰਸ਼ਨ ਮੁਸਾਫਿਰ ਕੰਪਾਰਟਮੈਂਟ ਲਈ ਵਾਟਰ ਮਿਸਡ ਬੇਸਡ , ਐੱਫ ਡੀ ਐੱਸ ਐੱਸ ਅਤੇ ਇੰਜਣ ਦੀ ਅੱਗ ਲਈ ਏਰੋਸੋਲ ਬੇਸਡ ਐੱਫ ਡੀ ਐੱਸ ਐੱਸ ਰਾਹੀਂ ਕੀਤਾ ਗਿਆ ।
ਡੀ ਆਰ ਡੀ ਓ ਦੇ ਦਿੱਲੀ ਵਿਚਲੇ ਸੈਂਟਰ ਫਾਰ ਫਾਇਰ ਐਕਸਪਲੋਸਿਵ ਐਂਡ ਐਨਵਾਇਰਮੈਂਟ ਸੇਫਟੀ  ਨੇ ਇੱਕ ਤਕਨਾਲੋਜੀ ਵਿਕਸਿਤ ਕੀਤੀ ਹੈ ਜੋ 30 ਸੈਕਿੰਡ ਤੋਂ ਵੀ ਘੱਟ ਸਮੇਂ ਵਿੱਚ ਮੁਸਾਫਿਰ ਕੰਪਾਰਟਮੈਂਟ ਵਿੱਚ ਲੱਗੀ ਅੱਗ ਤੇ ਕਾਬੂ ਪਾ ਸਕਦੀ ਹੈ ਅਤੇ ਕਾਫੀ ਹੱਦ ਤੱਕ 60 ਸੈਕਿੰਡਾਂ ਵਿੱਚ ਅੱਗ ਤੇ ਕਾਬੂ ਪਾ ਕੇ ਜਾਨ ਮਾਲ ਦੇ ਖਤਰੇ ਨੂੰ ਘਟਾ ਸਕਦੀ ਹੈ ।
ਸ਼੍ਰੀ ਗਡਕਰੀ ਨੇ ਇਸ ਤਕਨਾਲੋਜੀ ਤੇ ਸੰਤੁਸ਼ਟੀ ਪ੍ਰਗਟ ਕੀਤੀ ਅਤੇ ਇਸ ਨੂੰ ਹੋਰ ਅੱਗੇ ਲਿਜਾਣ ਦੀ ਇੱਛਾ ਪ੍ਰਗਟ ਕੀਤੀ ।
------------------------------------------------
ਏ ਬੀ ਬੀ / ਐੱਨ ਏ ਐੱਮ ਪੀ ਆਈ / ਕੇ ਏ / ਆਰ ਏ ਜੇ ਆਈ ਬੀ
(Visitor Counter : 185
ਪ੍ਰਮਾਣੂ ਊਰਜਾ ਵਿਭਾਗ
ਨਿਊਕਲੀਅਰ ਬੀਮਾ ਪੂਲ
ਸਰਕਾਰ ਨੇ 12 ਜੂਨ, 2015 ਨੂੰ ਕ ਭਾਰਤੀ ਪ੍ਰਮਾਣੂ ਬੀਮਾ ਪੂਲ  ਦੀ ਸਥਾਪਨਾ ਕੀਤੀ ਸੀ। ਮੈਸਰਜ਼ ਜਨਰਲ ਇੰਸ਼ੋਰੈਂਸ ਕਾਰਪੋਰੇਸ਼ਨ ਆਵ੍ ਇੰਡੀਆ  ਨੇ ਹੋਰ ਕਈ ਭਾਰਤੀ ਬੀਮਾ ਕੰਪਨੀਆਂ ਨਾਲ ਮਿਲ ਕੇ ਭਾਰਤੀ ਪ੍ਰਮਾਣੂ ਬੀਮਾ ਪੂਲ  ਦੀ ਸ਼ੁਰੂਆਤ ਕੀਤੀ ਸੀ। ਇਸ ਦੀ ਸਮਰੱਥਾ ₹ 500 ਕਰੋੜ ਰੁਪਏ ਦੀ ਸੀ ਅਤੇ ਉਦੇਸ਼ ਦੇਣਦਾਰੀ ਨੂੰ ਕਵਰ ਕਰਨ ਲਈ ਬੀਮਾ ਪ੍ਰਦਾਨ ਕਰਨਾ ਸੀ ਜਿਸ ਬਾਰੇ ਸਿਵਲ ਲਾਇਬਿਲਿਟੀ ਫਾਰ ਨਿਊਕਲੀਅਰ ਡੈਮੇਜ  ਐਕਟ, 2010 ਵਿੱਚ ਜ਼ਿਕਰ ਹੈ। ਇਸ ਨੇ ਸਿਵਲ ਲਾਇਬਿਲਿਟੀ ਫਾਰ ਨਿਊਕਲੀਅਰ ਡੈਮੇਜ  ਨਾਲ ਸਬੰਧਤ ਕਈ ਮੁੱਦਿਆਂ ਨੂੰ ਹੱਲ ਕੀਤਾ ਅਤੇ ਨਵੇਂ ਪ੍ਰਮਾਣੂ ਪ੍ਰੋਜੈਕਟ ਕਾਇਮ ਕਰਨ ਦਾ ਕੰਮ ਸੁਖਾਲਾ ਕੀਤਾ।
ਇਸ ਵੇਲੇ ਭਾਰਤ ਵਿੱਚ 6780 ਮੈਗਾਵਾਟ ਪ੍ਰਮਾਣੂ ਊਰਜਾ ਸਮਰੱਥਾ ਹੈ ਜਿਸ ਲਈ 22 ਰੀਐਕਟਰ ਲੱਗੇ ਹੋਏ ਹਨ। 9 ਰੀਐਕਟਰ, ਜਿਨ੍ਹਾਂ ਦੀ 6700 ਮੈਗਾਵਾਟ ਦੀ ਪ੍ਰਮਾਣੂ ਸਮਰੱਥਾ ਹੈ  ਵੱਲੋਂ ਲਾਗੂ ਕੀਤਾ ਜਾ ਰਿਹਾ ਹੈ।)। ਇਹ ਪ੍ਰੋਜੈਕਟ ਉਸਾਰੀ ਅਧੀਨ ਹੈ। 2017 ਵਿੱਚ ਸਰਕਾਰ ਨੇ 12 ਪ੍ਰਮਾਣੂ ਬਿਜਲੀ ਪਲਾਂਟਾਂ ਦੀ ਸਥਾਪਨਾ ਲਈ ਪ੍ਰਸ਼ਾਸਕੀ ਪ੍ਰਵਾਨਗੀ ਅਤੇ ਵਿੱਤੀ ਮਨਜ਼ੂਰੀ ਦਿੱਤੀ ਸੀ ਜਿਨ੍ਹਾਂ ਦੀ ਕੁੱਲ ਸਮਰੱਥਾ 9000 ਮੈਗਾਵਾਟ ਹੈ। ਉਨ੍ਹਾਂ ਦੇ ਉਸਾਰੂ ਢੰਗ ਨਾਲ ਮੁਕੰਮਲ ਹੋਣ 'ਤੇ 2020 ਤੱਕ ਸਥਾਪਤ ਪ੍ਰਮਾਣੂ ਸਮਰੱਥਾ 8180 ਮੈਗਾਵਾਟ ਤੱਕ ਅਤੇ 2031 ਤੱਕ 22480 ਮੈਗਾਵਾਟ ਤੱਕ ਪਹੁੰਚ ਜਾਵੇਗੀ।
ਇਹ ਸੂਚਨਾ ਕੇਂਦਰੀ ਉੱਤਰ ਪੂਰਬੀ ਖੇਤਰ  , ਪ੍ਰਧਾਨ ਮੰਤਰੀ ਦਫ਼ਤਰ, ਪ੍ਰਸੋਨਲ ਅਤੇ ਜਨ ਸ਼ਿਕਾਇਤ ਅਤੇ ਪੈਨਸ਼ਨਾਂ, ਪ੍ਰਮਾਣੂ ਊਰਜਾ ਅਤੇ ਪੁਲਾੜ ਰਾਜ ਮੰਤਰੀ ਡਾ. ਜਿਤੇਂਦਰ ਸਿੰਘ ਨੇ ਲੋਕ ਸਭਾ ਵਿੱਚ ਇਕ ਸਵਾਲ ਦੇ ਲਿਖਤੀ ਜਵਾਬ ਵਿੱਚ ਦਿੱਤੀ।
-----
ਬੀਬੀ/ਐੱਨਕੇ/ਐੱਸਐੱਸ
(Visitor Counter : 116
ਸਮਾਜਿਕ ਨਿਆਂ ਤੇ ਸਸ਼ਕਤੀਕਰਨ ਮੰਤਰਾਲਾ
ਸ਼੍ਰੀ ਥਾਵਰਚੰਦ ਗਹਿਲੋਤ ਨੇ ਭਾਰਤੀ ਬਣਾਉਟੀ ਅੰਗ ਨਿਰਮਾਣ ਨਿਗਮ  ਦੇ ਖੋਜ ਅਤੇ ਵਿਕਾਸ ਭਵਨ ਦਾ ਵਰਚੁਅਲ ਮੋਡ ਵਿੱਚ ਉਦਘਾਟਨ ਕੀਤਾ
ਕੇਂਦਰੀ ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਨ ਮੰਤਰੀ ਸ਼੍ਰੀ ਥਾਵਰਚੰਦ ਗਹਿਲੋਤ ਨੇ ਅੱਜ ਵਰਚੁਅਲ ਮੋਡ ਵਿੱਚ ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਨ ਮੰਤਰਾਲੇ ਤਹਿਤ ਭਾਰਤੀ ਬਣਾਉਟੀ ਅੰਗ ਨਿਰਮਾਣ ਨਿਗਮ , ਕਾਨਪੁਰ ਦੇ ਖੋਜ ਅਤੇ ਵਿਕਾਸ ਭਵਨ ਦਾ ਉਦਘਾਟਨ ਕੀਤਾ। ਕਾਨਪੁਰ ਉੱਤਰ ਪ੍ਰਦੇਸ਼ ਦੇ ਜਨਪ੍ਰਤੀਨਿਧੀ, ਦਿੱਵਯਾਂਗਜਨਾਂ ਦੇ ਸਸ਼ਕਤੀਕਰਨ ਵਿਭਾਗ ਦੀ ਸਕੱਤਰ ਸ਼੍ਰੀਮਤੀ ਸ਼ਕੁੰਤਲਾ ਡੀ. ਗੈਮਲਿਨ ਅਤੇ ਹੋਰ ਸੀਨੀਅਰ ਅਧਿਕਾਰੀ ਵੀ ਇਸ ਮੌਕੇ ’ਤੇ ਔਨਲਾਈਨ ਮੌਜੂਦ ਸਨ।
ਇਸ ਮੌਕੇ ’ਤੇ ਸ਼੍ਰੀ ਗਹਿਲੋਤ ਨੇ ਕਿਹਾ ਕਿ ਖੋਜ ਅਤੇ ਵਿਕਾਸ ਭਵਨ ਵਿੱਚ ਅਤਿ ਆਧੁਨਿਕ ਸੁਵਿਧਾਵਾਂ ਨਾਲ ਮੌਜੂਦਾ ਉਤਪਾਦ ਅਤੇ ਨਵੇਂ ਉਤਪਾਦਨਾਂ ਅਤੇ ਸਹਾਇਕ ਉਪਕਰਨਾਂ ਦੇ ਇਨ-ਹਾਊਸ ਵਿਕਾਸ ਅਤੇ ਅੱਪਗ੍ਰੇਡਸ਼ਨ ਵਿੱਚ ਬਣਾਉਟੀ ਅੰਗਾਂ ਦੀ ਸਮਰੱਥਾ ਵਿੱਚ ਕਾਫ਼ੀ ਸੁਧਾਰ ਆਵੇਗਾ। ਇਸ ਦੇ ਨਾਲ ਨਾਲ ਆਈਆਈਟੀ ਕਾਨਪੁਰ ਵਰਗੇ ਉੱਘੇ ਸੰਗਠਨਾਂ ਨਾਲ ਸਹਿਯੋਗ ਵਿੱਚ ਵੀ ਮਦਦ ਮਿਲੇਗੀ। ਇਹ ਦੇਸ਼ ਦੇ ਦਿੱਵਯਾਂਗਜਨਾਂ ਅਤੇ ਸੀਨੀਅਰ ਨਾਗਰਿਕਾਂ ਦੀ ਸੇਵਾ ਕਰਨ ਵਿੱਚ ਵੀ ਉਪਯੋਗੀ ਸਿੱਧ ਹੋਵੇਗਾ।
ਇਹ ਖੋਜ ਅਤੇ ਵਿਕਾਸ ਭਵਨ ਚਾਰ ਮੰਜ਼ਿਲ ਦਾ ਹੋਵੇਗਾ ਜਿਸਦਾ ਕੁੱਲ ਕਵਰ ਖੇਤਰ 1856 ਵਰਗ ਮੀਟਰ ਹੋਵੇਗਾ। ਜ਼ਮੀਨੀ ਮੰਜ਼ਿਲ ’ਤੇ ਗੁਣਵੱਤਾ ਕੰਟਰੋਲ, ਡਿਜ਼ਾਈਨ ਅਤੇ ਵਿਕਾਸ ਲਈ ਸਪੈਕਟ੍ਰੋਮੀਟਰ, ਯੂਨੀਵਰਸਲ ਟੈਸਟਿੰਗ ਮਸ਼ੀਨ ਆਦਿ ਲਈ ਵਿਭਿੰਨ ਪ੍ਰਕਾਰ ਦੇ ਟੈਸਟ ਅਤੇ ਹਾਈ ਐਂਡ ਪਰਿਸਾਈਜਨ ਮਸ਼ੀਨਾਂ ਲਈ ਸੁਵਿਧਾ ਜੁਟਾਈ ਜਾਵੇਗੀ। ਜ਼ਮੀਨੀ ਮੰਜ਼ਿਲ ਦਾ ਕੁੱਲ ਖੇਤਰਫਲ 481.75 ਵਰਗਮੀਟਰ ਹੋਵੇਗਾ। ਪਹਿਲੀ ਮੰਜ਼ਿਲ ਵਿੱਚ ਗੁਣਵੱਤਾ ਕੰਟਰੋਲ ਦਫ਼ਤਰ ਅਤੇ ਪ੍ਰਯੋਗਸ਼ਾਲਾ ਸਥਾਪਿਤ ਕੀਤੀ ਜਾਵੇਗੀ। ਦੂਜੀ ਮੰਜ਼ਿਲ ’ਤੇ ਡਿਜ਼ਾਈਨ ਅਤੇ ਵਿਕਾਸ ਦਫ਼ਤਰ ਅਤੇ ਪ੍ਰਯੋਗਸ਼ਾਲਾ ਹੋਵੇਗੀ। ਦੂਜੀ ਮੰਜ਼ਿਲ ਦਾ ਕੁੱਲ ਖੇਤਰ 446.37 ਵਰਗਮੀਟਰ ਹੋਵੇਗਾ ਅਤੇ ਇੱਥੇ ਰੁਪੇਣ ਬੀਟੀਈ ਅਸੈਂਬਲੀ, ਟੈਸਟ ਅਤੇ ਇਸ ਲਈ ਭੰਡਾਰਨ ਹੋਵੇਗਾ। ਪਹਿਲੀ ਮੰਜ਼ਿਲ ਦੀ ਵਿਸ਼ੇਸ਼ਤਾ ਈਐੱਸਡੀ  ਫਲੋਰਿੰਗ ਹੈ ਜਿਸ ਵਿੱਚ ਮਨੁੱਖੀ ਸਰੀਰ ਵਿੱਚ ਉਤਪੰਨ ਚਾਰਜ ਨੂੰ ਸਥਾਪਿਤ ਕੀਤਾ ਜਾਵੇਗਾ, ਇਸ ਲਈ ਬੀਟੀਈ ਦੇ ਅਤਿ ਆਧੁਨਿਕ ਇਲੈਕਟ੍ਰੌਨਿਕ ਪਾਰਟਸ ਅਸੈਂਬਲੀ ਦੌਰਾਨ ਸੁਰੱਖਿਅਤ ਰਹਿਣਗੇ। ਪੂਰੇ ਭਵਨ ਦਾ ਨਿਰਮਾਣ ਜਨਤਕ ਨਿਰਮਾਣ ਵਿਭਾਗ ਦੇ ਵਿਚਾਰ ਅਧੀਨ ਹੈ ਅਤੇ ਵਾਤਾਵਰਣ ਸੁਰੱਖਿਆ ਨੂੰ ਦੇਖਦੇ ਹੋਏ ਇੱਥੇ ਵਰਖਾ ਜਲ ਹਾਰਵੈਸਟਿੰਗ ਦਾ ਵੀ ਪ੍ਰਾਵਧਾਨ ਹੈ।
ਖਾਣ ਮੰਤਰਾਲਾ
ਫਰਵਰੀ 2023 ਵਿੱਚ ਸਮੁੱਚੇ ਖਣਿਜ ਉਤਪਾਦਨ ਵਿੱਚ 4.6% ਦਾ ਵਾਧਾ ਹੋਇਆ
ਅਪ੍ਰੈਲ-ਫਰਵਰੀ 2022-23 ਲਈ ਸੰਚਤ ਵਿਕਾਸ ਦਰ 5.7% ਰਹੀ
ਫਰਵਰੀ, 2023  ਦੇ ਮਹੀਨੇ ਲਈ ਖਣਿਜ ਉਤਪਾਦਨ ਦਾ ਸੂਚਕ ਅੰਕ 129.0 'ਤੇ ਹੈ, ਜੋ ਫਰਵਰੀ, 2022 ਦੇ ਪੱਧਰ ਦੇ ਮੁਕਾਬਲੇ 4.6% ਵਧੇਰੇ ਹੈ। ਇੰਡੀਅਨ ਬਿਊਰੋ ਆਫ ਮਾਈਨਜ਼ ਦੇ ਆਰਜ਼ੀ ਅੰਕੜਿਆਂ ਅਨੁਸਾਰ ਅਪ੍ਰੈਲ-ਫਰਵਰੀ, 2022-23 ਦੀ ਮਿਆਦ ਲਈ ਪਿਛਲੇ ਸਾਲ ਦੀ ਸਮਾਨ ਮਿਆਦ ਦੇ ਮੁਕਾਬਲੇ ਸੰਚਤ ਵਾਧਾ 5.7% ਹੈ।
ਫਰਵਰੀ, 2023 ਵਿੱਚ ਮਹੱਤਵਪੂਰਨ ਖਣਿਜਾਂ ਦਾ ਉਤਪਾਦਨ ਪੱਧਰ : ਕੋਲਾ 861 ਲੱਖ ਟਨ, ਲਿਗਨਾਈਟ 41 ਲੱਖ ਟਨ, ਕੁਦਰਤੀ ਗੈਸ  2595 ਮਿਲੀਅਨ ਕਿਊਸਿਕ ਮੀਟਰ, ਪੈਟਰੋਲੀਅਮ  22 ਲੱਖ ਟਨ, ਬਾਕਸਾਈਟ 1995 ਹਜ਼ਾਰ ਟਨ, ਕ੍ਰੋਮਾਈਟ 330 ਹਜ਼ਾਰ ਟਨ, ਕਾਪਰ ਕੌਂਕ 9 ਹਜ਼ਾਰ ਟਨ, ਸੋਨਾ 9 ਕਿਲੋਗ੍ਰਾਮ, ਲੋਹਾ 245 ਲੱਖ ਟਨ, ਲੈੱਡ 31 ਹਜ਼ਾਰ ਟਨ, ਮੈਂਗਨੀਜ਼ 278 ਹਜ਼ਾਰ ਟਨ, ਜ਼ਿੰਕ 144 ਹਜ਼ਾਰ ਟਨ, ਚੂਨਾ ਪੱਥਰ 336 ਲੱਖ ਟਨ, ਫਾਸਫੋਰਾਈਟ 183 ਹਜ਼ਾਰ ਟਨ, ਮੈਗਨੇਸਾਈਟ 10 ਹਜ਼ਾਰ ਟਨ ਅਤੇ ਹੀਰਾ 17 ਕੈਰੇਟ ਹੈ।
ਪਿਛਲੇ ਸਾਲ ਨਾਲੋਂ ਫਰਵਰੀ, 2023 ਦੌਰਾਨ ਸਕਾਰਾਤਮਕ ਵਾਧਾ ਦਰਸਾਉਣ ਵਾਲੇ ਮਹੱਤਵਪੂਰਨ ਖਣਿਜਾਂ ਵਿੱਚ ਸ਼ਾਮਲ ਹਨ: ਫਾਸਫੋਰਾਈਟ , ਕੋਲਾ , ਲੋਹਾ , ਲੈੱਡ ਕੌਂਕ , ਕੁਦਰਤੀ ਗੈਸ , ਜ਼ਿੰਕ , ਚੂਨਾ ਪੱਥਰ  ਅਤੇ ਕਾਪਰ ਕੌਂਕ ।
ਪ੍ਰਧਾਨ ਮੰਤਰੀ ਦਫਤਰ
ਕਲਿਆਣ ਸਿੰਘ ਜੀ ਦੇ ਜਲਦੀ ਸਿਹਤਯਾਬ ਹੋਣ ਲਈ ਅਣਗਿਣਤ ਲੋਕਾਂ ਦੀ ਪ੍ਰਾਰਥਨਾ ਵਿੱਚ ਪ੍ਰਧਾਨ ਮੰਤਰੀ ਸ਼ਾਮਲ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਸ਼੍ਰੀ ਕਲਿਆਣ ਸਿੰਘ ਦੇ ਪੋਤਰੇ ਨਾਲ ਗੱਲ ਕੀਤੀ ਅਤੇ ਬਿਮਾਰ ਨੇਤਾ ਦੇ ਜਲਦੀ ਸਿਹਤਯਾਬ ਹੋਣ ਦੀ ਕਾਮਨਾ ਕੀਤੀ। ਕਲਿਆਣ ਸਿੰਘ ਜੀ ਦੇ ਨਾਲ ਆਪਣੇ ਸਬੰਧਾਂ ਨੂੰ ਯਾਦ ਕਰਦੇ ਹੋਏ ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਉਨ੍ਹਾਂ ਦੇ ਨਾਲ ਗੱਲ ਕਰਨ ਨਾਲ ਹਮੇਸ਼ਾ ਕੁਝ ਨਾ ਕੁਝ ਸਿੱਖਣ ਨੂੰ ਮਿਲਦਾ ਸੀ ਅਤੇ ਨਵਾਂ ਅਨੁਭਵ ਹੁੰਦਾ ਸੀ।
ਕਈ ਟਵੀਟਾਂ ਦੀ ਲੜੀ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ ਹੈ:
“ਦੇਸ਼ ਭਰ ਵਿੱਚ ਅਣਗਿਣਤ ਲੋਕ ਕਲਿਆਣ ਸਿੰਘ ਜੀ ਦੇ ਜਲਦੀ ਸਿਹਤਯਾਬ ਹੋਣ ਦੀ ਪ੍ਰਾਰਥਨਾ ਕਰ ਰਹੇ ਹਨ। ਕੱਲ੍ਹ ਸ਼੍ਰੀ ਜੇ ਪੀ ਨੱਡਾ ਜੀ , ਮੁੱਖ ਮੰਤਰੀ ਸ਼੍ਰੀ ਯੋਗੀ ਆਦਿੱਤਿਆਨਾਥ ਜੀ  ਅਤੇ ਹੋਰ ਲੋਕ ਉਨ੍ਹਾਂ ਨੂੰ ਮਿਲਣ ਹਸਪਤਾਲ ਗਏ ਸਨ। ਮੈਂ ਹੁਣੇ ਉਨ੍ਹਾਂ ਦੇ ਪੋਤਰੇ ਨਾਲ ਗੱਲ ਕੀਤੀ ਸੀ ਅਤੇ ਉਨ੍ਹਾਂ ਦਾ ਹਾਲਚਾਲ ਪੁੱਛਿਆ ਸੀ।
ਮੈਂ ਇਹ ਜਾਣ ਕੇ ਅਭਿਭੂਤ ਹੋ ਗਿਆ ਹਾਂ ਕਿ @JPNadda ਜੀ ਨਾਲ ਗੱਲਬਾਤ ਕਰਦੇ ਹੋਏ ਕਲਿਆਣ ਸਿੰਘ ਜੀ ਨੇ ਮੈਨੂੰ ਯਾਦ ਕੀਤਾ ਸੀ। ਮੇਰੇ ਪਾਸ ਵੀ ਕਲਿਆਣ ਸਿੰਘ ਜੀ ਦੇ ਨਾਲ ਉੱਠਣ-ਬੈਠਣ, ਗੱਲਬਾਤ ਕਰਨ ਦੀਆਂ ਕਈ ਯਾਦਾਂ ਹਨ। ਤਮਾਮ ਯਾਦਾਂ ਤਾਜ਼ਾ ਹੋ ਗਈਆਂ ਹਨ। ਉਨ੍ਹਾਂ ਦੇ ਨਾਲ ਗੱਲ ਕਰਕੇ ਹਮੇਸ਼ਾ ਕੁਝ ਨਾ ਕੁਝ ਸਿੱਖਣ ਨੂੰ ਮਿਲਦਾ ਸੀ ਅਤੇ ਨਵਾਂ ਅਨੁਭਵ ਹੁੰਦਾ ਸੀ।”
https://twitter.com/narendramodi/status/1413344375925395457
ਆਯੂਸ਼
ਆਯੁਸ਼ ਮੰਤਰਾਲੇ ਨੇ ਕੰਮਕਾਜੀ ਥਾਵਾਂ ਤੇ ਅੱਜ ਤੋਂ ਯੋਗਾ ਬਰੇਕ ਦੀ ਸ਼ੁਰੂਆਤ ਕਰ ਦਿੱਤੀ ਹੈ
ਆਯੁਸ਼ ਮੰਤਰਾਲੇ ਦੇ "ਯੋਗਾ ਬਰੇਕ" ਪ੍ਰੋਟੋਕੋਲ ਨੂੰ ਉਤਸ਼ਾਹਿਤ ਕਰਨ ਦੀਆਂ ਗਤੀਵਿਧੀਆਂ ਨੂੰ ਅੱਜ ਤੋਂ ਫਿਰ ਲਾਗੂ ਕਰ ਦਿੱਤਾ ਗਿਆ ਹੈ । ਇਹ ਗਤੀਵਿਧੀਆਂ ਕੋਵਿਡ-19 ਪ੍ਰੋਟੋਕੋਲ ਲਾਗੂ ਕਰਨ ਵੇਲੇ ਮੁਅੱਤਲ ਕਰ ਦਿੱਤੀਆਂ ਗਈਆਂ ਸਨ । ਇਹ ਪੰਜ ਮਿੰਟ ਦਾ ਪ੍ਰੋਟੋਕੋਲ ਕੰਮਕਾਜੀ ਥਾਵਾਂ ਤੇ ਲੋਕਾਂ ਨੂੰ ਯੋਗਾ ਨਾਲ ਰੁਬਰੂ ਕਰਵਾ ਕੇ ਕੰਮ ਦੇ ਸਮੇਂ ਵਿੱਚ ਬਰੇਕ ਦੇ ਕੇ ਤਾਜ਼ਗੀ ਲਿਆਉਣ ਤੇ ਫਿਰ ਤੋਂ ਕੰਮ ਤੇ ਧਿਆਨ ਕੇਂਦਰਿਤ ਕਰਨ ਵਿੱਚ ਸਹਾਈ ਹੁੰਦਾ ਹੈ ।
ਯੋਗ ਇੱਕ ਪ੍ਰਾਚੀਨ ਭਾਰਤੀ ਅਨੁਸ਼ਾਸਨ ਹੈ , ਜਿਸ ਦਾ ਮੰਤਵ ਵਿਅਕਤੀਆਂ ਦੇ ਸਰੀਰਿਕ , ਮਾਨਸਿਕ , ਭਾਵਨਾਤਮਕ ਤੇ ਅਧਿਆਤਮਕ ਪੱਖਾਂ ਵਿੱਚ ਸੰਤੂਲਨ ਲਿਆ ਕੇ ਵਿਅਕਤੀ ਨੂੰ ਤੰਦਰੂਸਤ ਰੱਖਣਾ ਹੈ । ਖਾਸ ਕਰਕੇ ਕੰਪਿਊਟਰ ਤੇ ਅਤੇ ਲੰਮੇ ਸਮੇਂ ਲਈ ਕੰਮ ਕਰਨ ਨਾਲ ਦਬਾਅ ਮਹਿਸੂਸ ਹੁੰਦਾ ਹੈ । ਅਜਿਹੇ ਦਬਾਅ ਨਾਲ ਕੰਮ ਤੇ ਧਿਆਨ ਕੇਂਦਰਿਤ ਨਹੀਂ ਰਹਿੰਦਾ ਤੇ ਕੰਮ ਦੀ ਕਾਰਜ ਕੁਸ਼ਲਤਾ ਤੇ ਪ੍ਰਭਾਵਸ਼ੀਲਤਾ ਵਿੱਚ ਰੁਕਾਵਟ ਆਉਂਦੀ ਹੈ ।
ਐੱਮ ਡੀ ਆਈ ਵਾਈ ਦੇ ਸਹਿਯੋਗ ਨਾਲ ਆਯੁਸ਼ ਮੰਤਰਾਲੇ ਨੇ ਇਹ ਪੰਜ ਮਿੰਟ ਦਾ ਯੋਗਾ ਬਰੇਕ ਪ੍ਰੋਟੋਕੋਲ 2019 ਵਿੱਚ ਕੰਮਕਾਜੀ ਥਾਵਾਂ ਤੇ ਵਰਕਰਾਂ ਨੂੰ ਦਬਾਅ ਤੋਂ ਬਾਹਰ ਕੱਢਣ , ਤਾਜ਼ਗੀ ਦੇਣ ਅਤੇ ਫਿਰ ਤੋਂ ਕੰਮ ਤੇ ਧਿਆਨ ਕੇਂਦਰਿਤ ਕਰਨ ਲਈ ਬਣਾਇਆ ਸੀ । ਇਹ ਪ੍ਰੋਟੋਕੋਲ ਇੱਕ ਉੱਘੇ ਯੋਗਾ ਮਾਹਰਾਂ ਦੇ ਗਰੁੱਪ ਨੇ ਵਿਕਸਿਤ ਕੀਤਾ ਹੈ , ਜਿਸ ਵਿੱਚ ਕਈ ਯੋਗ ਤਰੀਕੇ ਹਨ , ਜਿਵੇਂ ਟਾਡ ਸਾਨ , ਕਟੀ ਚੱਕਰਾਸਨ ਆਦਿ ਅਤੇ ਨਾੜੀ ਸੋਧਣਾ , ਭਰਾਮਰੀ ਪ੍ਰਾਣਾਯਾਮ ਅਤੇ ਧਿਆਨ ਸ਼ਾਮਲ ਹੈ । ਇਸ ਪ੍ਰੋਟੋਕੋਲ ਨੂੰ ਜਨਵਰੀ 2020 ਵਿੱਚ ਸ਼ੁਰੂਆਤ ਵਿੱਚ ਇੱਕ ਅਜ਼ਮਾਇਸ਼ ਦੇ ਤੌਰ ਤੇ ਸ਼ੁਰੂ ਕੀਤਾ ਗਿਆ ਸੀ , ਜੋ ਯੋਗ ਕਰਨ ਵਾਲਿਆਂ ਵੱਲੋਂ ਮਿਲੀ ਫੀਡਬੈਕ ਤੇ ਮੁਲਾਂਕਣ ਦੇ ਅਧਾਰ ਤੇ ਅਸਰਦਾਰ ਸਾਬਤ ਹੋਇਆ ਸੀ । ਆਯੁਸ਼ ਮੰਤਰਾਲੇ ਨੇ ਅੱਜ ਤੋਂ ਯੋਗਾ ਬਰੇਕ  ਪ੍ਰੋਟੋਕੋਲ ਨੂੰ ਨੁਮਾਇਸ਼ ਅਤੇ ਪ੍ਰੈਕਟਿਸ ਦੇ ਤੌਰ ਤੇ ਆਯੁਸ਼ ਭਵਨ ਅਤੇ ਐੱਮ ਡੀ ਐੱਨ ਆਈ ਵਾਈ ਕੈਂਪਸ ਨਵੀਂ ਦਿੱਲੀ ਵਿੱਚ ਫਿਰ ਤੋਂ ਲਾਗੂ ਕਰ ਦਿੱਤਾ ਹੈ । ਅਜੋਕੀ ਸਿਹਤ ਐਮਰਜੈਂਸੀ ਦੇ ਮੱਦੇਨਜ਼ਰ ਸਾਹ ਲੈਣ ਦੀ ਕਸਰਤ  ਤੇ ਵਧੇਰੇ ਜ਼ੋਰ ਦਿੱਤਾ ਜਾ ਰਿਹਾ ਹੈ ਤਾਂ ਜੋ ਫੇਫੜਿਆਂ ਦੀ ਸਾਹ ਲੈਣ ਦੀ ਸਮਰੱਥਾ ਵਧਾਈ ਜਾ ਸਕੇ । ਆਯੁਸ਼ ਭਵਨ ਦੇ ਵਿਹੜੇ ਵਿੱਚ ਇਸ ਦਾ ਪ੍ਰਦਰਸ਼ਨ ਤੇ ਸਿਖਲਾਈ 10 ਮਿੰਟ ਲਈ ਲਗਾਤਾਰ ਕੀਤਾ ਜਾਵੇਗਾ ਅਤੇ ਇਸ ਦੇ ਆਸ ਪਾਸ ਦੇ ਦਫ਼ਤਰਾਂ ਵਿੱਚ ਕੰਮ ਕਰਨ ਵਾਲੇ ਇਸ ਵਿੱਚ ਸ਼ਾਮਲ ਹੋਣ ਲਈ ਆਪਣਾ ਨਾਂ ਸੂਚੀ ਵਿੱਚ ਲਿਖਾ ਸਕਦੇ ਹਨ । ਸਰਕਾਰ ਵੱਲੋਂ ਸਰੀਰਿਕ ਦੂਰੀ ਤੇ ਹੋਰ ਜਾਰੀ ਨਿਰਦੇਸ਼ਾਂ ਤੇ ਨਿਯਮਾਂ ਨੂੰ ਸਖ਼ਤੀ ਨਾਲ ਲਾਗੂ ਕਰਨਾ ਵੀ ਸੁਨਿਸ਼ਚਿਤ ਕੀਤਾ ਜਾ ਰਿਹਾ ਹੈ । ਆਯੁਸ਼ ਮੰਤਰਾਲਾ ਆਉਂਦੇ ਹਫ਼ਤਿਆਂ ਵਿੱਚ ਨਵੀਂ ਦਿੱਲੀ ਆਈ ਐੱਨ ਏ , ਜੀ ਪੀ ਓ ਕੰਪਲੈਕਸ ਦੇ ਵੱਖ ਵੱਖ ਦਫ਼ਤਰਾਂ ਦੇ ਅਧਿਕਾਰੀਆਂ ਅਤੇ ਸਟਾਫ ਨੂੰ ਇਹ ਸਹੂਲਤ ਮੁਫ਼ਤ ਦੇਵੇਗਾ ।
ਐੱਮ ਵੀ / ਐੱਸ ਕੇ
(
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ -19 ਅਪਡੇਟ
ਭਾਰਤ ਨੇ ਕੌਮੀ ਵੈਕਸੀਨੇਸ਼ਨ ਮੁਹਿੰਮ ਤਹਿਤ ਹੁਣ ਤੱਕ 50 ਕਰੋੜ ਵੈਕਸੀਨ ਖੁਰਾਕਾਂ ਲਗਾ ਕੇ ਇੱਕ ਅਹਿਮ ਮੀਲ ਪੱਥਰ ਨੂੰ ਪਾਰ ਕੀਤਾ ਹੈ
ਦੇਸ਼ ਵਿੱਚ ਹੁਣ ਤੱਕ 3,10,55,861 ਵਿਅਕਤੀਆਂ ਨੇ ਕੋਵਿਡ ਲਾਗ ਤੋਂ ਮੁਕਤੀ ਹਾਸਲ ਕੀਤੀ
ਰਿਕਵਰੀ ਦਰ ਵਧ ਕੇ 97.37 ਫੀਸਦ ਹੋਈ
ਬੀਤੇ 24 ਘੰਟਿਆਂ ਦੌਰਾਨ 40,017 ਵਿਅਕਤੀ ਸਿਹਤਯਾਬ ਹੋਏ
ਭਾਰਤ ਵਿੱਚ ਪਿਛਲੇ 24 ਘੰਟਿਆਂ ਦੌਰਾਨ 38,628 ਨਵੇਂ ਕੇਸ ਆਏ
ਭਾਰਤ ਵਿੱਚ ਐਕਟਿਵ ਮਾਮਲਿਆਂ ਦੀ ਗਿਣਤੀ 4,12,153 ਹੋਈ
ਐਕਟਿਵ ਕੇਸ, ਕੁੱਲ ਮਾਮਲਿਆਂ ਦਾ 1.29 ਫੀਸਦ ਹੋਏ
ਹਫ਼ਤਾਵਰੀ ਪੌਜ਼ੀਟਿਵਿਟੀ ਦਰ ਇਸ ਵੇਲੇ 5 ਫੀਸਦ ਤੋਂ ਘੱਟ ਰਹਿ ਗਈ ਹੈ, 2.39 ਫੀਸਦ ‘ਤੇ ਹੈ
ਰੋਜ਼ਾਨਾ ਪੌਜ਼ੀਟਿਵਿਟੀ ਦਰ 2.21 ਫੀਸਦ ਹੋਈ; ਪਿਛਲੇ 12 ਦਿਨਾਂ ਤੋਂ ਲਗਾਤਾਰ 3 ਫੀਸਦ ਤੋਂ ਘੱਟ
ਕੋਵਿਡ ਟੈਸਟਿੰਗ ਸਮਰੱਥਾ ਵਿੱਚ ਲਗਾਤਾਰ ਵਾਧਾ ਦੇਖਣ ਨੂੰ ਮਿਲ ਰਿਹਾ ਹੈ, ਹੁਣ ਤੱਕ 47. 83 ਕਰੋੜ ਟੈਸਟ ਹੋਏ
ਆਰਥਿਕ ਮਾਮਲਿਆਂ ਬਾਰੇ ਮੰਤਰੀ ਮੰਡਲ ਕਮੇਟੀ
ਕੈਬਨਿਟ ਨੇ ਆਈਡੀਬੀਆਈ ਬੈਂਕ ਲਿਮਿਟਿਡ ਵਿੱਚ ਰਣਨੀਤਕ ਵਿਨਿਵੇਸ਼ ਅਤੇ ਪ੍ਰਬੰਧਨ ਨਿਯੰਤਰਣ ਦੇ ਟਰਾਂਸਫਰ ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਵਿੱਚ ਆਰਥਿਕ ਮਾਮਲਿਆਂ ਬਾਰੇ ਕੈਬਨਿਟ ਕਮੇਟੀ ਨੇ ਆਈਡੀਬੀਆਈ ਬੈਂਕ ਲਿਮਿਟਿਡ ਵਿੱਚ ਰਣਨੀਤਕ ਵਿਨਿਵੇਸ਼ ਦੇ ਨਾਲ-ਨਾਲ ਪ੍ਰਬੰਧਨ ਨਿਯੰਤਰਣ ਦੇ ਟਰਾਂਸਫਰ ਨੂੰ ਵੀ ਆਪਣੀ ਸਿਧਾਂਤਕ ਪ੍ਰਵਾਨਗੀ ਦੇ ਦਿੱਤੀ ਹੈ। ਭਾਰਤ ਸਰਕਾਰ ਅਤੇ ਐੱਲਆਈਸੀ ਦੁਆਰਾ ਵੇਚੀ ਜਾਣ ਵਾਲੀ ਆਪਣੀ-ਆਪਣੀ ਹਿੱਸੇਦਾਰੀ ਦੀ ਸੀਮਾ ਦਾ ਨਿਰਧਾਰਣ ਆਰਬੀਆਈ ਦੇ ਸਲਾਹ-ਮਸ਼ਵਰੇ ਨਾਲ ਇਸ ਸੌਦੇ ਨੂੰ ਉਪਯੁਕਤ ਰੂਪ ਦੇਣ ਦੇ ਸਮੇਂ ਕੀਤਾ ਜਾਵੇਗਾ।
ਭਾਰਤ ਸਰਕਾਰ ਅਤੇ ਐੱਲਆਈਸੀ ਦੇ ਪਾਸ ਆਈਡੀਬੀਆਈ ਬੈਂਕ ਦੀ 94% ਤੋਂ ਵੀ ਵੱਧ ਇਕੁਇਟੀ  ਹੈ। ਐੱਲਆਈਸੀ ਹੀ ਵਰਤਮਾਨ ਵਿੱਚ ਪ੍ਰਬੰਧਨ ਨਿਯੰਤਰਣ ਦੇ ਨਾਲ ਆਈਡੀਬੀਆਈ ਬੈਂਕ ਦੀ ਪ੍ਰਮੋਟਰ ਹੈ ਅਤੇ ਭਾਰਤ ਸਰਕਾਰ ਇਸ ਦੀ ਸਹਿ-ਪ੍ਰਮੋਟਰ ਹੈ।
ਐੱਲਆਈਸੀ ਦੇ ਬੋਰਡ ਨੇ ਇੱਕ ਮਤਾ ਪਾਸ ਕੀਤਾ ਹੈ ਕਿ ਐੱਲਆਈਸੀ ਭਾਰਤ ਸਰਕਾਰ ਦੁਆਰਾ ਪਰਿਕਲਪਿਤ ਰਣਨੀਤਕ ਹਿੱਸੇਦਾਰੀ ਵਿਕਰੀ ਦੇ ਨਾਲ-ਨਾਲ ਆਪਣੀ ਹਿੱਸੇਦਾਰੀ ਦੀ ਵਿਕਰੀ ਦੇ ਜ਼ਰੀਏ ਆਈਡੀਬੀਆਈ ਬੈਂਕ ਲਿਮਿਟਿਡ ਵਿੱਚ ਆਪਣੀ ਹਿੱਸੇਦਾਰੀ ਘਟਾ ਸਕਦੀ ਹੈ, ਤਾਕਿ ਉਹ ਪ੍ਰਬੰਧਨ ਨਿਯੰਤਰਣ ਨੂੰ ਛੱਡ ਸਕੇ ਜਾਂ ਟਰਾਂਸਫਰ ਕਰ ਸਕੇ। ਇਸ ਦੇ ਨਾਲ ਹੀ ਐੱਲਆਈਸੀ ਨੂੰ ਇਸ ਦੌਰਾਨ ਮੁੱਲ, ਬਜ਼ਾਰ ਆਊਟਲੁਕ, ਕਾਨੂੰਨੀ ਸ਼ਰਤਾਂ ਅਤੇ ਪਾਲਿਸੀ ਧਾਰਕਾਂ ਦੇ ਹਿਤਾਂ ਨੂੰ ਵੀ ਧਿਆਨ ਵਿੱਚ ਰੱਖਣਾ ਹੋਵੇਗਾ।
ਐੱਲਆਈਸੀ ਬੋਰਡ ਦਾ ਇਹ ਫੈਸਲਾ ਰੈਗੂਲੇਟਰੀ ਮੈਂਡੇਟ ਦੇ ਅਨੁਰੂਪ ਵੀ ਹੈ ਜਿਸ ਦੇ ਤਹਿਤ ਉਸ ਨੂੰ ਇਸ ਬੈਂਕ ਵਿੱਚ ਆਪਣੀ ਹਿੱਸੇਦਾਰੀ ਘੱਟ ਕਰਨੀ ਹੈ।
ਇਹ ਉਮੀਦ ਕੀਤੀ ਜਾਂਦੀ ਹੈ ਕਿ ਰਣਨੀਤਕ ਖਰੀਦਦਾਰ ਆਈਡੀਬੀਆਈ ਬੈਂਕ ਲਿਮਿਟਿਡ ਦੀ ਕਾਰੋਬਾਰੀ ਸਮਰੱਥਾ ਦੇ ਸਰਬੋਤਮ ਵਿਕਾਸ ਦੇ ਨਾਲ-ਨਾਲ ਬੈਂਕ ਦੇ ਵਿਕਾਸ ਦੇ ਲਈ ਉਸ ਵਿੱਚ ਲੋੜੀਂਦੇ ਫੰਡਾਂ ਦੀ ਵਰਤੋਂ ਕਰੇਗਾ ਅਤੇ ਨਵੀਂ ਟੈਕਨੋਲੋਜੀ ਦਾ ਉਪਯੋਗ ਸ਼ੁਰੂ ਕਰੇਗਾ ਅਤੇ ਇਸ ਦੇ ਨਾਲ ਹੀ ਬੈਂਕ ਪ੍ਰਬੰਧਨ ਨਾਲ ਸਬੰਧਿਤ ਬਿਹਤਰੀਨ ਪਿਰਤਾਂ ‘ਤੇ ਅਮਲ ਕਰੇਗਾ। ਇਹ ਵੀ ਉਮੀਦ ਕੀਤੀ ਜਾਂਦੀ ਹੈ ਕਿ ਰਣਨੀਤਕ ਖਰੀਦਦਾਰ ਐੱਲਆਈਸੀ ਅਤੇ ਸਰਕਾਰੀ ਸਹਾਇਤਾ / ਫੰਡਾਂ 'ਤੇ ਕਿਸੇ ਵੀ ਨਿਰਭਰਤਾ ਦੇ ਬਿਨਾ ਹੀ ਵੱਧ ਤੋਂ ਵੱਧ ਕਾਰੋਬਾਰ ਪੈਦਾ ਕਰੇਗਾ। ਇਸ ਸੌਦੇ ਦੇ ਤਹਿਤ ਸਰਕਾਰ ਦੀ ਇਕੁਇਟੀ ਦੇ ਰਣਨੀਤਕ ਵਿਨਿਵੇਸ਼ ਤੋਂ ਪ੍ਰਾਪਤ ਹੋਣ ਵਾਲੇ ਸੰਸਾਧਨਾਂ ਦਾ ਉਪਯੋਗ ਸਰਕਾਰ ਦੇ ਵਿਕਾਸ ਪ੍ਰੋਗਰਾਮਾਂ ਦਾ ਵਿੱਤ-ਪੋਸ਼ਣ ਕਰਨ ਵਿੱਚ ਕੀਤਾ ਜਾਵੇਗਾ, ਜਿਸ ਨਾਲ ਦੇਸ਼ ਦੇ ਨਾਗਰਿਕਾਂ ਨੂੰ ਲਾਭ ਹੋਵੇਗਾ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ-19 ਅੱਪਡੇਟ
ਰਾਸ਼ਟਰਵਿਆਪੀ ਟੀਕਾਕਰਣ ਮੁਹਿੰਮ ਦੇ ਤਹਿਤ ਹੁਣ ਤੱਕ 184.66 ਕਰੋੜ ਕੋਵਿਡ ਰੋਧੀ ਟੀਕੇ ਲਗਾਏ ਜਾ ਚੁੱਕੇ ਹਨ।
ਭਾਰਤ ਵਿੱਚ ਵਰਤਮਾਨ ਵਿੱਚ 13,013 ਐਕਟਿਵ ਕੇਸ ਹਨ।
ਐਕਟਿਵ ਕੇਸ 0.03% ਹਨ।
ਰਿਕਵਰੀ ਰੇਟ ਵਰਤਮਾਨ ਵਿੱਚ 98.76% ਹੈ।
ਪਿਛਲੇ 24 ਘੰਟਿਆਂ ਦੇ ਦੌਰਾਨ 1,447 ਰੋਗੀ ਠੀਕ ਹੋਏ, ਦੇਸ਼ ਭਰ ਵਿੱਚ ਹੁਣ ਤੱਕ ਕੁੱਲ 4,24,93,773 ਰੋਗੀ ਠੀਕ ਹੋਏ।
ਬੀਤੇ 24 ਘੰਟਿਆਂ ਦੇ ਦੌਰਾਨ 1,096 ਨਵੇਂ ਕੇਸ ਸਾਹਮਣੇ ਆਏ।
ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ  ਹੈ।
ਸਪਤਾਹਿਕ ਪਾਜ਼ਿਟਿਵਿਟੀ ਦਰ  ਹੈ।
ਹੁਣ ਤੱਕ ਕੁੱਲ 79.07 ਕਰੋੜ ਟੈਸਟ ਕੀਤੇ ਗਏ; ਪਿਛਲੇ 24 ਘੰਟਿਆਂ ਵਿੱਚ 4,65,904 ਟੈਸਟ ਕੀਤੇ ਗਏ।
ਵਿੱਤ ਮੰਤਰਾਲਾ
ਜਨਤਕ ਕਰਜ਼ਾ ਪ੍ਰਬੰਧਨ ’ਤੇ ਤਿਮਾਹੀ ਰਿਪੋਰਟ, ਜਨਵਰੀ – ਮਾਰਚ 2020 ਤੱਕ
ਵਿੱਤ ਮੰਤਰਾਲੇ ਦੇ ਆਰਥਿਕ ਮਾਮਲੇ ਵਿਭਾਗ ਦੇ ਬਜਟ ਵਿਭਾਗ ਦਾ ਜਨਤਕ ਕਾਰਜ ਪ੍ਰਬੰਧਨ ਸੈੱਲ  , ਅਪ੍ਰੈਲ- ਜੂਨ ਪਹਿਲੀ ਤਿਮਾਹੀ 2010-11, ਤੋਂ ਨਿਯਮਿਤ ਰੂਪ ਨਾਲ ਕਰਜ ਪ੍ਰਬੰਧਨ ’ਤੇ ਇੱਕ ਤਿਮਾਹੀ ਰਿਪੋਰਟ ਜਾਰੀ ਕਰ ਰਿਹਾ ਹੈ। ਇਹ ਰਿਪੋਰਟ ਜਨਵਰੀ-ਮਾਰਚ 2020  ਨਾਲ ਸਬੰਧਿਤ ਹੈ।
ਵਿੱਤੀ ਸਾਲ 20 ਦੀ ਚੌਥੀ ਤਿਮਾਹੀ ਦੇ ਦੌਰਾਨ ਕੇਂਦਰ ਸਰਕਾਰ ਨੇ 76,000 ਕਰੋੜ ਰੁਪਏ ਦੀਆਂ ਸਕਿਊਰੀਟੀਆਂ ਜਾਰੀ ਕੀਤੀਆਂ, ਜਦਕਿ ਵਿੱਤੀ ਸਾਲ 19 ਦੀ ਚੌਥੀ ਤਿਮਾਹੀ ਦੇ ਦੌਰਾਨ 1,56,000 ਕਰੋੜ ਦੀਆਂ ਰੁਪਏ ਸਕਿਊਰੀਟੀਆਂ ਜਾਰੀ ਕੀਤੀਆਂ ਸੀ। ਸ਼ੁਰੂਆਤੀ ਨਿਰਗਮਾ ਦੀ ਭਾਰਿਤ ਔਸਤ ਆਮਦਨ ਵਿੱਤੀ ਸਾਲ 20 ਦੀ ਤੀਸਰੀ ਤਿਮਾਹੀ ਦੇ 6.86 ਤੋਂ ਘੱਟ ਕੇ ਵਿੱਤੀ ਸਾਲ 2020 ਦੀ ਚੌਥੀ ਤਿਮਾਹੀ ਵਿੱਚ 6.70 ਪ੍ਰਤੀਸ਼ਤ ਹੋ ਗਿਆ ਹੈ। ਜਨਵਰੀ ਤੋਂ ਮਾਰਚ 2020 ਦੌਰਾਨ, ਕੇਂਦਰ ਸਰਕਾਰ ਨੇ ਨਕਦ ਪ੍ਰਬੰਧਨ ਬਿੱਲ ਜਾਰੀ ਕਰਦਿਆਂ 2,30,000 ਕਰੋੜ ਰੁਪਏ ਇਕੱਠੇ ਕੀਤੇ। ਰਿਜ਼ਰਵ ਬੈਂਕ ਨੇ ਮਾਰਚ 2020 ਨੂੰ ਖ਼ਤਮ ਹੋਈ ਤਿਮਾਹੀ ਦੇ ਦੌਰਾਨ ਸਿਸਟਮ ਵਿੱਚ ਤਰਲਤਾ ਪਾਉਣ ਲਈ ਓਐੱਮਓਜ਼/ਵਿਸ਼ੇਸ਼ ਓਐੱਮਓਜ਼ ਕਰਵਾਏ। ਜਦੋਂਕਿ ਐੱਮਐੱਸਐੱਫ਼ ਸਮੇਤ ਤਰਲਤਾ ਸਮਾਯੋਜਨ ਸੁਵਿਧਾ (ਐੱਲਏਐੱਫ਼ ਦੇ ਅਧੀਨ ਇਸ ਤਿਮਾਹੀ ਦੌਰਾਨ ਆਰਬੀਆਈ ਦੁਆਰਾ ਸ਼ੁੱਧ ਔਸਤ ਤਰਲਤਾ ਵਿਵਸਥਾ 3,03,464 ਕਰੋੜ ਸੀ। 15 ਫ਼ਰਵਰੀ, 2020 ਤੋਂ ਸ਼ੁਰੂ ਹੋਣ ਵਾਲੇ ਪੰਦਰਵਾੜੇ ਤੋਂ ਰਿਜ਼ਰਵ ਬੈਂਕ ਦੁਆਰਾ ਰੈਪੋ ਕਾਰਵਾਈਆਂ ਸ਼ੁਰੂ ਕਰਨ ਕਾਰਨ ਵੀ ਬਜ਼ਾਰ ਵਿੱਚ ਵਾਧੂ ਤਰਲਤਾ ਸੀ।
ਸਰਕਾਰ ਦੀਆਂ ਕੁੱਲ ਦੇਣਦਾਰੀਆਂ  ਦਸੰਬਰ 2019 ਦੇ ਅੰਤ ਵਿੱਚ 93,89,267 ਕਰੋੜ ਰੁਪਏ ਤੋਂ ਵਧ ਕੇ ਮਾਰਚ -2020 ਦੇ ਅੰਤ ਵਿੱਚ 94,62,265 ਕਰੋੜ ਰੁਪਏ ਹੋ ਗਏ। ਮਾਰਚ 2020 ਦੇ ਅਖੀਰ ਵਿੱਚ ਜਨਤਕ ਕਰਜ ਕੁੱਲ ਬਕਾਇਆ ਦੇਣਦਾਰੀਆਂ ਦਾ 90.9 ਪ੍ਰਤੀਸ਼ਤ ਹੈ। ਬਕਾਇਆ ਦਿਨਾਕਿਤ ਪ੍ਰਤੀਭੂਤੀਆਂ ਵਿੱਚੋਂ 29 ਦੀ ਬਕਾਇਆ ਪਰਿਪੱਕਤਾ 5 ਸਾਲ ਤੋਂ ਘੱਟ ਸੀ। ਮਾਰਚ -2020 ਦੇ ਅੰਤ ਵਿੱਚ ਹੋਲਡਿੰਗ ਪੈਟਰਨ ਦਰਸਾਉਂਦਾ ਹੈ ਕਿ ਵਪਾਰਕ ਬੈਂਕਾਂ ਦਾ ਹਿੱਸਾ 40.4 ਪ੍ਰਤੀਸ਼ਤ ਅਤੇ ਬੀਮਾ ਕੰਪਨੀਆਂ ਲਈ 25.1 ਪ੍ਰਤੀਸ਼ਤ ਹੈ।
ਸਰਕਾਰੀ ਸਕੀਰਿਟੀਆਂ  ’ਤੇ ਆਮਦਨ ਵਿੱਚ ਜਨਵਰੀ ਤੋਂ ਮਾਰਚ 2020 ਤੱਕ ਗਿਰਾਵਟ ਦੇਖੀ ਗਈ। ਇਸਨੇ ਦੁਨੀਆਂ ਭਰ ਵਿੱਚ ਵੱਖ-ਵੱਖ ਪ੍ਰਭਾਵਾਂ ਨੂੰ ਦਰਸਾਇਆ: ਜਿਵੇਂ ਰਿਜ਼ਰਵ ਬੈਂਕ ਦੇ ਐੱਮਪੀਸੀ ਦੁਆਰਾ ਨੀਤੀਗਤ ਰੈਪੋ ਰੇਟ ਵਿੱਚ 75 ਬੀਪੀਐੱਸ ਦੀ ਕਟੋਤੀ, ਯੂਐੱਸ ਫੈਡ ਦੁਆਰਾ ਫੰਡਾ ਦੇ ਲਈ ਟੀਚੇ ਦੀ ਸੀਮਾ ਵਿੱਚ 50 ਬੀਪੀਐੱਸ ਦੀ ਇੱਕ ਆਫ-ਪਾਲਸੀ ਕਟੌਤੀ, ਜਿਸ ਨਾਲ ਇਹ ਘਟ ਕੇ 1-1.25 ਪ੍ਰਤੀਸ਼ਤ ਹੋ ਗਈ ਅਤੇ ਕੱਚੇ ਤੇਲ ਦੀਆਂ ਕੀਮਤਾਂ ਵਿੱਚ ਤੇਜੀ ਨਾਲ ਗਿਰਾਵਟ ਹੋਈ। ਵਿੱਤੀ ਸਾਲ 2020 ਦੀ ਚੌਥੀ ਤਿਮਾਹੀ ਦੇ ਦੋਰਾਨ ਕੇਂਦਰ ਸਰਕਾਰ ਦੀਆਂ ਦਿਨਭਰ ਸਕੀਊਰੀਟੀਆਂ ਸੈਕੰਡਰੀ ਬਜ਼ਾਰ ਦੇ ਕੁੱਲ ਟ੍ਰੇਡਿੰਗ ਖੰਡਾਂ ਦਾ ਪ੍ਰਮੁੱਖ ਹਿੱਸਾ ਬਣੀ ਰਹੀ ਅਤੇ ਇਸ ਦੇ ਮੁੱਲ ਦੇ ਵਿਸ਼ੇ ਵਿੱਚ ਕੁੱਲ ਸਿੱਧੇ ਵਪਾਰ ਦੀ ਮਾਤਰਾ ਵਿੱਚ 84.0 ਪ੍ਰਤੀਸ਼ਤ ਦੀ ਹਿੱਸੇਦਾਰੀ ਰਹੀ।
ਜਨਤਕ ਕਰਜ਼ਾ ਪ੍ਰਬੰਧਨ ਤਿਮਾਹੀ ਰਿਪੋਰਟ- ਜਨਵਰੀ-ਮਾਰਚ 2020 ਨੂੰ ਵੇਖਣ ਲਈ ਹੇਠਾਂ ਦਿੱਤੇ ਲਿੰਕ ’ਤੇ ਕਲਿੱਕ ਕਰੋ-
https://dea.gov.in/sites/default/files/Quarterly%20Report%20on%20Public%20Debt%20Management%20for%20the%20Quarter%20January%20-%20March%202020.pdf
ਸਿੱਖਿਆ ਮੰਤਰਾਲਾ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ 1 ਅਪ੍ਰੈਲ, 2022 ਨੂੰ ‘ਪਰੀਕਸ਼ਾ ਪੇ ਚਰਚਾ’ ਦੇ 5ਵੇਂ ਸੰਸਕਰਣ ਦੇ ਦੌਰਾਨ ਵਿਦਿਆਰਥੀਆਂ, ਅਧਿਆਪਕਾਂ ਅਤੇ ਮਾਪਿਆਂ ਨਾਲ ਗੱਲਬਾਤ ਕਰਨਗੇ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ 1 ਅਪ੍ਰੈਲ, 2022 ਨੂੰ ‘ਪਰੀਕਸ਼ਾ ਪੇ ਚਰਚਾ’ ਦੇ 5ਵੇਂ ਸੰਸਕਰਣ ਦੇ ਦੌਰਾਨ ਦੁਨੀਆ ਭਰ ਦੇ ਵਿਦਿਆਰਥੀਆਂ, ਅਧਿਆਪਕਾਂ ਅਤੇ ਮਾਪਿਆਂ ਨਾਲ ਗੱਲਬਾਤ ਕਰਨਗੇ। ਪ੍ਰੋਗਰਾਮ ਦੇ ਹਿੱਸੇ ਵਜੋਂ, ਪ੍ਰਧਾਨ ਮੰਤਰੀ ਸਕੂਲਾਂ ਦੇ 9ਵੀਂ ਤੋਂ 12ਵੀਂ ਜਮਾਤ ਦੇ ਵਿਦਿਆਰਥੀਆਂ, ਉਨ੍ਹਾਂ ਦੇ ਮਾਤਾ-ਪਿਤਾ ਅਤੇ ਅਧਿਆਪਕਾਂ ਨਾਲ ਸਵੇਰੇ 11 ਵਜੇ ਤੋਂ ਤਾਲਕਟੋਰਾ ਸਟੇਡੀਅਮ, ਨਵੀਂ ਦਿੱਲੀ ਵਿਖੇ ਟਾਊਨ-ਹਾਲ ਇੰਟਰਐਕਟਿਵ ਫਾਰਮੈਟ ਵਿੱਚ ਗੱਲਬਾਤ ਕਰਨਗੇ।
ਦੇਸ਼ ਦੇ ਕੋਵਿਡ-19 ਮਹਾਮਾਰੀ ਤੋਂ ਬਾਹਰ ਆਉਣ ਅਤੇ ਪਰੀਖਿਆਵਾਂ ਦੇ ਔਫਲਾਈਨ ਮੋਡ 'ਤੇ ਵਾਪਸ ਜਾਣ ਦੇ ਮੱਦੇਨਜ਼ਰ ਪ੍ਰੋਗਰਾਮ ਦਾ ਪੰਜਵਾਂ ਐਡੀਸ਼ਨ ਵਿਸ਼ੇਸ਼ ਮਹੱਤਵ ਰੱਖਦਾ ਹੈ। ਪ੍ਰਧਾਨ ਮੰਤਰੀ ਨੂੰ ਸਵਾਲ ਪੁੱਛਣ ਵਾਲੇ ਵਿਦਿਆਰਥੀਆਂ, ਅਧਿਆਪਕਾਂ ਅਤੇ ਮਾਪਿਆਂ ਨੂੰ ਵਿਸ਼ਿਆਂ ਦੇ ਇੱਕ ਸਮੂਹ 'ਤੇ ਇੱਕ ਔਨਲਾਈਨ ਰਚਨਾਤਮਕ ਲੇਖਣ ਮੁਕਾਬਲੇ ਦੇ ਅਧਾਰ 'ਤੇ ਸ਼ੌਰਟ-ਲਿਸਟ ਕੀਤਾ ਗਿਆ ਹੈ। ਇਹ ਮੁਕਾਬਲਾ ਮਾਈਗੌਵ  ਪਲੈਟਫਾਰਮ ਰਾਹੀਂ 28 ਦਸੰਬਰ 2021 ਤੋਂ 3 ਫਰਵਰੀ, 2022 ਤੱਕ ਆਯੋਜਿਤ ਕੀਤਾ ਗਿਆ ਸੀ।
ਇਸ ਸਾਲ 'ਪਰੀਕਸ਼ਾ ਪੇ ਚਰਚਾ ਰਚਨਾਤਮਕ ਲੇਖਣ ਮੁਕਾਬਲੇ' 'ਚ 15.7 ਲੱਖ ਪ੍ਰਤੀਭਾਗੀਆਂ ਨੇ ਰਜਿਸਟ੍ਰੇਸ਼ਨ ਕਰਵਾਈ ਸੀ, ਜਿਸ 'ਚ 12.1 ਲੱਖ ਤੋਂ ਵੱਧ ਵਿਦਿਆਰਥੀ, 2.7 ਲੱਖ ਅਧਿਆਪਕ ਅਤੇ 90 ਹਜ਼ਾਰ ਤੋਂ ਵੱਧ ਮਾਪੇ ਸ਼ਾਮਲ ਸਨ।
ਇਹ ਸਮਾਗਮ ਪਿਛਲੇ ਚਾਰ ਸਾਲਾਂ ਤੋਂ ਸਿੱਖਿਆ ਮੰਤਰਾਲੇ ਦੇ ਸਕੂਲ ਸਿੱਖਿਆ ਅਤੇ ਸਾਖਰਤਾ ਵਿਭਾਗ ਦੁਆਰਾ ਸਫਲਤਾਪੂਰਵਕ ਆਯੋਜਿਤ ਕੀਤਾ ਜਾ ਰਿਹਾ ਹੈ। ਪੀਪੀਸੀ ਦੇ ਪਹਿਲੇ ਤਿੰਨ ਐਡੀਸ਼ਨ ਨਵੀਂ ਦਿੱਲੀ ਵਿੱਚ ਟਾਊਨ-ਹਾਲ ਇੰਟਰਐਕਟਿਵ ਫਾਰਮੈਟ ਵਿੱਚ ਆਯੋਜਿਤ ਕੀਤੇ ਗਏ ਸਨ। ਪ੍ਰਧਾਨ ਮੰਤਰੀ ਦਾ ਗੱਲਬਾਤ ਪ੍ਰੋਗਰਾਮ "ਪਰੀਕਸ਼ਾ ਪੇ ਚਰਚਾ 1.0" ਦਾ ਪਹਿਲਾ ਐਡੀਸ਼ਨ 16 ਫਰਵਰੀ 2018 ਨੂੰ ਆਯੋਜਿਤ ਕੀਤਾ ਗਿਆ ਸੀ। ਸਕੂਲ ਅਤੇ ਕਾਲਜ ਦੇ ਵਿਦਿਆਰਥੀਆਂ ਨਾਲ ਉਕਤ ਗੱਲਬਾਤ ਪ੍ਰੋਗਰਾਮ ਦਾ ਦੂਜਾ ਐਡੀਸ਼ਨ "ਪਰੀਕਸ਼ਾ ਪੇ ਚਰਚਾ 2.0" 29 ਜਨਵਰੀ 2019 ਨੂੰ ਅਤੇ ਤੀਜਾ ਐਡੀਸ਼ਨ 20 ਜਨਵਰੀ 2020 ਨੂੰ ਆਯੋਜਿਤ ਕੀਤਾ ਗਿਆ ਸੀ। ਕੋਵਿਡ-19 ਮਹਾਮਾਰੀ ਦੇ ਕਾਰਨ, ਚੌਥਾ ਐਡੀਸ਼ਨ 7 ਅਪ੍ਰੈਲ 2021 ਨੂੰ ਔਨਲਾਈਨ ਆਯੋਜਿਤ ਕੀਤਾ ਗਿਆ ਸੀ।
ਪ੍ਰੋਗਰਾਮ ਦਾ ਸਿੱਧਾ ਪ੍ਰਸਾਰਣ ਦੂਰਦਰਸ਼ਨ , ਰੇਡੀਓ ਚੈਨਲਾਂ, ਟੀਵੀ ਚੈਨਲਾਂ, ਐਡੂਮਿਨਔਫਇੰਡੀਆ, ਨਰੇਂਦਰਮੋਦੀ, ਪੀਐੱਮਓਇੰਡੀਆ, ਪੀਆਈਬੀਇੰਡੀਆ, ਦੂਰਦਰਸ਼ਨ ਨੈਸ਼ਨਲ, ਮਾਈਗੌਵਇੰਡੀਆ, ਡੀਡੀਨਿਊਜ਼, ਰਾਜ ਸਭਾ ਟੀਵੀ, ਸਵਯੰ ਪ੍ਰਭਾ ਦੇ ਯੂਟਿਊਬ ਚੈਨਲਾਂ ਸਮੇਤ ਡਿਜੀਟਲ ਮੀਡੀਆ 'ਤੇ ਕੀਤਾ ਜਾਵੇਗਾ।
ਪ੍ਰਧਾਨ ਮੰਤਰੀ ਦਫਤਰ
ਜੀ20 ਸਮਿਟ, ਸੈਸ਼ਨ III : ‘ਟਿਕਾਊ ਵਿਕਾਸ’ ਸਮੇਂ ਪ੍ਰਧਾਨ ਮੰਤਰੀ ਦਾ ਸੰਬੋਧਨ
Excellencies,
ਕੋਰੋਨਾ ਦੀ ਵਜ੍ਹਾ ਨਾਲ ਪਿਛਲੇ ਡੇਢ ਵਰ੍ਹਿਆਂ ਵਿੱਚ, ਵਿਸ਼ਵ ਵਿੱਚ Sustainable Development Goals ਦੀ ਪ੍ਰਾਪਤੀ ਦੀ ਗਤੀ ਧੀਮੀ ਹੋਈ ਹੈ। ਮਹਾਮਾਰੀ ਨੇ, ਅਲੱਗ-ਅਲੱਗ ਦੇਸ਼ਾਂ ਦੇ ਦਰਮਿਆਨ, ਸਮਾਜਿਕ ਗਰੁੱਪਸ ਦੇ ਦਰਮਿਆਨ, ਮਹਿਲਾਵਾਂ ਅਤੇ ਪੁਰਸ਼ਾਂ ਦੇ ਦਰਮਿਆਨ, ਆਰਥਿਕ ਗੈਪ ਨੂੰ ਹੋਰ ਵਧਾਇਆ ਹੈ। ਇਹ ਜ਼ਰੂਰੀ ਹੈ ਕਿ post-COVID recovery ਵਿੱਚ, ਸਾਡੀ ਬੜੀ ਪ੍ਰਾਥਮਿਕਤਾ SDGs ’ਤੇ ਰਹੇ। LDCs, ਖ਼ਾਸ ਕਰਕੇ ਅਫ਼ਰੀਕਾ ਅਤੇ ਛੋਟੇ ਦ੍ਵੀਪ ਦੇਸ਼ਾਂ ਨੂੰ, ਵਿਸ਼ੇਸ਼ support ਦੀ ਜ਼ਰੂਰਤ ਹੋਵੇਗੀ । ਇਸ ਸੰਦਰਭ ਵਿੱਚ ਇਟਲੀ ਨੇ ਪਹਿਲੀ ਵਾਰ G20 ਡਿਵੈਲਪਮੈਂਟ ਮਨਿਸਟਰਸ ਦੀ ਬੈਠਕ ਆਯੋਜਿਤ ਕਰਨ ਦੀ ਪਹਿਲ ਕੀਤੀ- ਮੈਂ ਇਸ ਦਾ ਸੁਆਗਤ ਕਰਦਾ ਹਾਂ।
Excellencies,
ਭਾਰਤ ਨੂੰ ਸਾਊਥ-ਸਾਊਥ ਡਿਵੈਲਪਮੈਂਟ ਕੋਆਪਰੇਸ਼ਨ ਦਾ ਲੰਬਾ ਅਨੁਭਵ ਹੈ। ਭਾਰਤ ਸਵੈ ਵਿਕਾਸ ਦਾ ਇੱਕ Proving Ground ਹੈ - ਸਾਡੀ ਵਿਕਾਸ ਯਾਤਰਾ ਹੋਰ ਵਿਕਾਸਸ਼ੀਲ ਦੇਸ਼ਾਂ ਨੂੰ ਕਈ templates ਦੇ ਸਕਦੀ ਹੈ। ਚਾਹੇ digital connectivity ਹੋਵੇ, financial inclusion ਹੋਵੇ, ਜਾਂ ਬੱਚਿਆਂ ਦਾ ਟੀਕਾਕਰਣ, ਭਾਰਤ ਨੇ ‘at scale’ ਸਮਾਧਾਨਾਂ ਨੂੰ ਪ੍ਰਮਾਣਿਤ ਕੀਤਾ ਹੈ। ਭਾਰਤ ਇਨ੍ਹਾਂ ਸਮਾਧਾਨਾਂ ਨੂੰ ਹੋਰ ਵਿਕਾਸਸ਼ੀਲ ਦੇਸ਼ਾਂ ਦੇ ਨਾਲ ਸਾਂਝਾ ਕਰਨ ਨੂੰ ਹਮੇਸ਼ਾ ਤਤਪਰ ਹੈ। ਅਸੀਂ ਆਪਣੇ ਕਈ digital solutions ਨੂੰ Open Source ਕਰਕੇ ਉਨ੍ਹਾਂ ਨੂੰ ਪੂਰੀ ਮਾਨਵਤਾ ਦੇ ਲਈ ਉਪਲਬਧ ਬਣਾਇਆ ਹੈ। ਭਾਰਤ ਦੇ ਅਨੁਭਵ ਨੂੰ ਹੋਰ ਵਿਕਾਸਸ਼ੀਲ ਦੇਸ਼ਾਂ ਤੱਕ ਲਿਜਾਣ ਵਿੱਚ ਅਸੀਂ ਆਪਣੇ G20 partners ਦੇ ਨਾਲ ਕੰਮ ਕਰਨਾ ਚਾਹਾਂਗੇ।
Excellencies,
ਇਹ ‘Decade of Action’ ਦਾ ਪ੍ਰਥਮ ਵਰ੍ਹਾ ਹੈ। ਸਾਡੀ ਸਾਂਝੀ ਜ਼ਿੰਮੇਵਾਰੀ ਹੈ ਕਿ global recovery ਦਾ ਲਾਭ ਸਾਰੇ ਦੇਸ਼ਾਂ ਤੱਕ ਪਹੁੰਚੇ। ਇਸ ਵਿੱਚ G20 ਦੀ ਭੂਮਿਕਾ ਬਹੁਤ ਮਹੱਤਵਪੂਰਨ ਹੋਵੇਗੀ।
ਧੰਨਵਾਦ।